MJERE POVEĆANJA SIGURNOSTI I PROTOKOLI POSTUPANJA

**U ZAGREBU, šk. god. 2024./2025.**

**SADRŽAJ**

1. **UVOD**
2. **NAČELA DEŽURSTVA**
3. **ULAZAK RODITELJA I DRUGIH STRANAKA U ŠKOLU**
4. **POSTUPANJA U SLUČAJU BOLESTI ILI OZLJEDE UČENIKA**
5. **POSTUPANJA U SLUČAJEVIMA NASILJA**
	* VRŠNJAČKI SUKOB I VRŠNJAČKO NASILJE
	* TIM ZA KOORDINIRANJE AKTIVNOSTI U SLUČAJEVIMA NASILJA U ŠKOLI
	* POSTUPANJE ŠKOLE U SLUČAJU VRŠNJAČKOG SUKOBA
	* POSTUPANJE ŠKOLE U SLUČAJU VRŠNJAČKOG NASILJA
	* POSTUPANJE ŠKOLE U SLUČAJU ELEKTRONIČKOG NASILJA
	* POSTUPANJE ŠKOLE U SLUČAJU SUMNJE I/ILI SAZNANJA O SEKSUALNOM NASILJU NAD DJETETOM
	* POSTUPANJE ŠKOLE U SLUČAJU NASILJA PREMA UČENICIMA OD STRANE ODRASLE OSOBE U ŠKOLI (UČITELJA, RODITELJA, DRUGIH ZAPOSLENIKA ŠKOLE, NEPOZNATIH OSOBA)
	* POSTUPANJE ŠKOLE U SLUČAJU SAZNANJA ILI SUMNJE NA NASILJE/ZLOSTAVLJANJE I ZANEMARIVANJE U OBITELJI
	* POSTUPANJE ŠKOLE U SLUČAJU NASILNOG PONAŠANJA ODRASLE OSOBE NAD ODRASLOM OSOBOM U ŠKOLI
	* POSTUPANJE ŠKOLE U SLUČAJU NASILJA PREMA ZAPOSLENICIMA ŠKOLE OD STRANE UČENIKA ŠKOLE I/ILI UNOŠENJA OPASNIH

PREDMETA U ŠKOLU

1. **PROTOKOL POSTUPANJA U SLUČAJU SAMOOZLJEĐIVANJA I/ ILI SUICIDALNIH NAMJERA UČENIKA**
	* POSTUPANJE ŠKOLE U SITUACIJI SAZNANJA DA SE UČENIK SAMOOZLJEĐUJE
	* POSTUPANJE ŠKOLE U SITUACIJI SAMOOZLJEĐIVANJA U ŠKOLI ili NA TERENSKOJ NASTAVI
	* POSTUPANJE ŠKOLE U SITUACIJI ŠIRENJA SNIMKE SAMOOZLJEĐIVANJA
	* POSTUPANJE ŠKOLE U SITUACIJI GRUPNOG I/ILI SERIJSKOG SAMOOZLJEĐIVANJA
	* POSTUPANJE ŠKOLE U SITUACIJI SAZNANJA O SUICIDALNIM MISLIMA, PLANOVIMA

I/ILI POKUŠAJIMA UČENIKA

1. **POSTUPANJE ŠKOLE U KRIZNIM SITUACIJAMA**
	* KRIZA I KRIZNI DOGAĐAJ 25 KRIZNI TIM ŠKOLE
	* SMJERNICE ZA POSTUPANJE U KRIZNIM SITUACIJAMA
	* TIM ZA PSIHOLOŠKE KRIZNE INTERVENCIJE U SUSTAVU ODGOJA I OBRAZOVANJA
2. **SLUŽBENA ZABILJEŠKA O DOGAĐAJU I POSTUPANJU**
3. **PROTOKOL O POSTUPANJU U SLUČAJU POTRESA**
4. **PROTOKOL O POSTUPANJU U SLUČAJU POŽARA**

**XI. PROTOKOL O POSTUPANJU ŠKOLE U SLUČAJU NAPADA/ORUŽANIH NAPADA ILI UNOŠENJA OPASNIH PREDMETA/ORUŽJA U ŠKOLU**

1. **PRILOZI**
2. Kako razgovarati s učenikom o nasilju?
3. Kako razgovarati s učenikom u situaciji samoozljeđivanja i/ili suicidalnih namjera?

# UVOD

*Mjere povećanja sigurnosti i protokoli postupanja* interni su dokument OŠ Tituša Brezovačkog, a odnose se na prevenciju mogućih situacija povećanog rizika, kao i na postupanje u konkretnim situacijama s ciljem zaštite učenika i svih zaposlenika koji o njima skrbe u procesu odgoja i obrazovanja. Protokolom su opisana **načela dežurstva, ulazak roditelja i stranaka u školu**, obuhvaćene su situacije postupanja **u slučaju bolesti ili ozljede učenika, vršnjačkog sukoba, vršnjačkog nasilja, elektroničkog nasilja, nasilja odrasle osobe nad djetetom, obiteljskog zanemarivanja i zlostavljanja, seksualnog uznemiravanja i zlostavljanja, nasilja djece nad odraslima i nasilja odrasle osobe nad drugom odraslom osobom, postupanja u slučaju saznanja da se učenik samoozljeđuje, samoozljeđivanja učenika u školi ili na terenskoj nastavi, širenja snimke samoozljeđivanja, saznanja o suicidalnim mislima ili planovima učenika te postupanja u kriznoj situaciji.**

Protokol se temelji na pozitivnim zakonskim i podzakonskim propisima Republike Hrvatske, Ustavu Republike Hrvatske te Konvenciji o pravima djeteta. Obveza zaštite prava učenika propisana je Zakonom o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19,

64/20, 151/22, 155/23 I 156/23). Čl. 70. navedenoga Zakona propisuje: ***Učitelji, nastavnici, stručni suradnici i ostali radnici u školskim ustanovama dužni su poduzimati mjere zaštite prava učenika te o svakom kršenju tih prava, posebice o oblicima tjelesnog ili duševnog nasilja, spolne zlouporabe, zanemarivanja ili nehajnog postupanja, zlostavljanja ili izrabljivanja učenika, odmah obavijestiti ravnatelja škole koji je to dužan javiti tijelu socijalne skrbi, odnosno drugom nadležnom tijelu.***

Način postupanja učitelja, stručnih suradnika i ravnatelja u poduzimanju mjera zaštite prava učenika te obveza prijave svakog kršenja tih prava nadležnim tijelima regulirani su sljedećim dokumentima:

1. Zakonom o odgoju i obrazovanju u osnovnoj i srednjoj školi
2. Kaznenim zakonom (NN, br. 125/11, 144/12, 56/15, 61/15, 101/17,

118/18,126/19, 84/21, 114/22, 114/23 i 36/24)

1. Zakonom o zaštiti od nasilja u obitelji (NN, br. 70/17, 126/19, 84/21, 114/22 i 36/24),
2. Zakonom o elektroničkim medijima (NN, br. 111/21 i 114/22),
3. Pravilnikom o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN, br 132/ 2013),
4. Pravilnikom o kriterijima za izricanje pedagoških mjera (NN, br. 94/15, 3/17),
5. Pravilnikom o osnovnoškolskom i srednjoškolskom odgoju i obrazovanju učenika s teškoćama u razvoju (NN, br. 24/15),
6. Protokolom o postupanju u slučaju nasilja među djecom i mladima (2024.),
7. Protokolom o postupanju u slučaju zlostavljanja i zanemarivanja djece (2014),
8. Protokolom o pokretanju psiholoških kriznih intervencija u sustavu odgoja i obrazovanja (2015),
9. Protokolom o postupanju u slučaju seksualnog nasilja (2023.),
10. Protokolom o postupanju u slučaju nasilja u obitelji (2019.)

# OPĆI PODACI O ŠKOLSKOJ USTANOVI

* Naziv: OŠ Tituša Brezovačkog
* Adresa: Špansko 1
* OIB: 07628779327
* Telefonski broj:01 3897080
* Elektronička pošta:[ured@os-tbrezovackog-zg.skole.hr](file:///C%3A%5CUsers%5Cmtorer%5CDownloads%5Cured%40os-tbrezovackog-zg.skole.hr)
* Ravnatelj: Mirjana Torer
* Broj djelatnika: 130
* Broj učenika: 1122

**ULAZNA/IZLAZNA MJESTA U ŠKOLI**

**OŠ Tituša Brezovačkog ima 12 ulaza/izlaza u školsku zgradu od kojih su:**

2 glavna ulaza/izlaza namijenjena učenicima, djelatnicima i strankama 1 ulaz/izlaz namijenjen prihvatu roba u školskoj kuhinji

1 ulaz/izlaz iz radionice domara za strojeve koji se koriste pri održavanju školskog dvorišta.

**Ostali ulazi/izlazi jesu protupožarni i nalaze se:**

1 ulaz/izlaz na južnoj strani kod knjižnice

2 ulaza/izlaza u slučaju evakuacije na sjevernoj strani na šk.igralište i na istočnoj strani) 1 ulaza/izlaza prema dvorani za TZK (sjever )

1 ulaz/izlaz u prizemlju novog dijela škole (zapad)

1 ulaz/izlaz na katu novog dijela škole (protupožarni izlaz), zapad 1 ulaz/izlaz zapad stari dio škole

1 ulaz/ izlaz jug iz/ u dvoranu TZK

# NAČELA DEŽURSTVA

1. **Zadaće dežurnih učitelja/stručnih suradnika su:**
	1. dežurni učitelj/stručni suradnik odgovoran je za sigurnost učenika
	2. upućuje učenike na poštivanje kućnog reda škole i primjereno međusobno ophođenje
	3. u blagovaonici usmjerava učenike na manire pristojnog ponašanja za stolom
	4. intervenira u slučaju sukoba i/ili ugroze sigurnosti učenika
	5. o izvanrednim događajima i poduzetim aktivnostima piše izvješće ravnatelju

**Ulazak učenika u školu**

**Učenici predmetne nastave** ( učenici od 5. do 8. razreda) ulaze u školu u **10 minuta prije početka sata**. Učenike u školu (na glavnom ulazu, zapad) puštaju dvoje dežurnih učitelja (u rasporedu označeno na glavnom ulazu oni učitelji koji taj dan dežuraju u blagovaonici, a ostalih 8 učitelja je dežurno po hodnicima kao što je dogovoreno). Učenici odlaze u garderobu, odlažu presvučenu odjeću i obuću u ormariće i sami odlaze do razreda u kojem imaju nastavu. Ne ulaze u učionicu dok ne dođe predmetni učitelj koji otključava učionicu. Učenici koji nemaju prvi sat ulaze na glavni ulaz 10 minuta prije početka idućeg sata, a po njih dolaze učitelji.

**Učenike razredne nastave ( 3.i 4.razredi)** u školu **15 minuta prije početka sata** (na glavni ulaz, zapad) uvode učiteljice, odnosno predmetni učitelj koji u tom razredu ima

1. sat. Učenici odlaze do garderobe neposredno uz svoj razred preobuvaju se i odlaze u svoje razrede kako bi se pripremili za sat. U hodniku je dežurna jedna učiteljica u prizemlju i jedna učiteljica na katu (raspored dežurnih učiteljica je istaknut na panou male zbornice).

**Učenici produženog boravka ( učenici 1. i 2. razreda)** koji dolaze na dežurstvo mogu ulaziti u školu na sjeverni ulaz nasuprot tržnice od 7:00 do 8,00 sati gdje ih dočekuju dežurne učiteljice, **roditelji ne ulaze u prostor škole već doprate učenika do ulaznih vrata gdje ih dočekuje dežurne učiteljice.**

**SVI KOJI ĆE DOĆI KASNIJE MORAJU UĆI NA GLAVNI ULAZ . VRATA ĆE BITI ZATVORENA NA NAČIN DA SE U ŠKOLU NE MOŽE UĆI , A IZ ŠKOLE ĆE BITI OMOGUĆENO IZLAŽENJE.**

1. **Ulazak roditelja/staratelja i drugih stranaka u školu**

Radi sigurnosti učenika i nesmetanog odvijanja nastave, roditelji i stranke ulaze u Školu **u dogovorenom terminu sastanka ili uz pravovremenu najavu. Djelatnik Škole** preuzima stranku na glavnome ulazu te nakon sastanka ispraćuje stranku iz Škole.

 **4.Veliki odmori**

Tijekom prvog, drugog i trećeg velikog odmora, svi učenici su na hodnicima ,a učionice su zaključane. Učitelji dežuraju prema rasporedu dežurstva, važno da učitelj dežura kroz cijeli dan kada je dežuran, ukoliko je kolega koji je po rasporedu dežuran taj dan odsutan njegovo dežurstvo preuzima kolega koji ga mijenja.

**Odlazak na užinu –** Učenici 3.odnosno 4. razreda odlaze na užinu u blagovaonicu tijekom prvog velikog odmora. Učenici 5. odnosno 6. razreda odlaze na užinu u blagovaonicu tijekom drugog velikog odmora, a učenici 7. odnosno 8. razreda tijekom trećeg velikog odmora.

**Odlazak na ručak:** Učenici PB i učenici PSP-a odlaze na ručak u pratnji učitelja po rasporedu koji je određen.

**Dežurstvo u blagovaonici :** Učitelji dežuraju prema rasporedu dežurstva.

1. **Mali odmori**

Učitelji dežuraju na hodnicima za vrijeme malih odmora prema utvrđenom rasporedu. Učenici ne smiju izlaziti izvan školske zgrade za vrijeme trajanja odmora.

1. **Odlazak učenika kući**

Učenike nakon nastave iz učionice do garderobe i izlaza ( glavni izlaz) prati učitelj koji je u razredu imao zadnji sat. Učitelj provjerava jesu li svi učenici napustili

učionicu, prati ih do garderobe, čeka da se preobuku te ih prati do izlaza škole. Dežurstvo učitelja završava nakon što zadnji učenik napusti školsku zgradu.

**Učenici uključeni u Program produženoga boravka** izlaze iz školske zgrade u

Pratnji učiteljica na zapadni izlaz ( nasuprot pekare ) i na sjeverni izlaz ( nasuprot tržnice) u dogovoreno vrijeme kao do sada : 15:30, 16:00, 16:30 i 17:00 sati:

* **učenici prvih razreda izlaze na sjeverni izlaz** ( nasuprot tržnice),
* **učenici drugih razreda izlaze na zapadni izlaz** ( nasuprot pekare).

 **7. Dežurstvo učitelja s učenicima koji ne pohađaju neki od izbornih predmeta**

Učenici koji ne pohađaju neki izborni predmet odlaze u knjižnicu ili ERASMUS kutak gdje o njima vodi brigu knjižničarka, u slučaju njene spriječenosti dežurstvo preuzima socijalana pedagoginja. S učenicima razredne nastave dežura učiteljica, u prostoru ovisno o rasporedu sati.

# ULAZAK RODITELJA I DRUGIH STRANAKA U ŠKOLU

Radi sigurnosti učenika i nesmetanog odvijanja nastave, roditelji i stranke ulaze u Školu **u dogovorenom terminu sastanka ili uz pravovremenu najavu. Djelatnik Škole** preuzima stranku na glavnome ulazu te nakon sastanka ispraća stranku iz Škole.

U slučaju održavanja roditeljskog sastanka, učitelj prisutne roditelje dočekuje na ulazu škole, vodi do učionice i upisuje ih u listu koja je prilog knjizi evidencije. Nakon završetka roditeljskog sastanka učitelj prati roditelje do izlaza.

Ulaz u školsku zgradu dozvoljen je roditeljima i osobama koje roditelj ovlasti, a koji zbog zdravstvenih razloga moraju dijete dopratiti do učionice, javit će razredniku/ci razlog, a razrednik/ca će dostaviti popis članovima dežurnih osoba tehničke službe.

Učitelji/ce najavljuju svaki sastanak s roditeljima na početku radnog dana dežurnim članovima tehničke službe. Osobno dolaze po roditelje na glavni ulaz te s njima odlaze do mjesta sastanka.

Roditelji koji dolaze na individualne razgovore dužni su doći u dogovoreno vrijeme na glavni ulaz. Po njih dolaze učitelji i odvode ih do mjesta gdje će se održati informacije.

Svaki razgovor koji nije indvidiualni razgovor za roditelje, potrebno je dogovoriti s osobom s kojom se traži sastanak te dogovoriti vrijeme sastanka. U dogovoreno vrijeme osoba koja će voditi sastanak doći će na glavni ulaz po stranku i otpratiti je do mjesta sastanka.

Roditelji učenika PB na dogovoreni termin sastanka ulaze na ulaz sa zapadne strane ( nasuprot tržnice).

Ukoliko će netko htjeti ući u školu morat će pozvoniti na zvono kod glavnog ulaza u školu, pričeka da dođe tehničko osoblje i otvori vrata, ukoliko prođe više vremena na vratima je istaknut broj mobitela koji treba nazvati kako bi osoba došla i otvorila vrata.

**Sve osobe MORAJU BITI NAJAVLJENE ili učiteljima, ili tajniku, ili ravnateljici.**

**Ulazak studenata i pripravnika na stručnom ispitu**

Studenti koji dolaze na hospitacije u školu upisuju se u knjigu evidencije (na ulazu u školu), dobivaju bedž s oznakom „STUDENT“ te ih preuzima mentor na glavnom ulazu.

Pripravnici na stručnom ispitu, pri dolasku u Školu upisuju se u knjigu evidencije te ih preuzima mentor na glavnom ulazu.

1. **ULAZAK / IZLAZAK DJELATNIKA ŠKOLE**

Djelatnici Škole ulaze na glavni ulaz pomoću elektroničke kartice, ona ujedno i evidentira ulaz osobe, svaki djelatnik će dobiti karticu s kojom će moći ući u školsku zgradu sa dvije strane glavni ulaz sa zapada i glavni ulaz sa sjevera ( novi dio škole). Karticu obavezno čuvati!

Djelatnici kuhinje ulaze na sporedni ulaz u prostor kuhinje pomoću ključa, vrata se po ulasku zaključavaju, uglavnom s vanjske strane će se moći ući sa ključem( bit će kugla).

Učiteljice PB OBAVEZNO prilikom odlaska na školsko dvorište zatvaraju vrata škole, ulaze pomoću kartice. Školska zgrada mora biti zatvorena na način da se u nju ne može ući , a iz nje se može izaći.

1. **SLOBODNO ORGANIZIRANO VRIJEME za učenike PB**

Svaka učiteljica je sa svojim razredom, osmišljava se slobodno vrijeme, igre, natjecanja, šetnje… Učenici prije odlaska na školsko dvorište odlaze na toalet, ponesu bocu s vodom. Učenici NE SMIJU sami ulaziti u školsku zgradu, to uvijek čine uz svoju učiteljicu.

1. **VANJSKI KORISNICI ŠKOLSKOG PROSTORA**

Treneri će dolaziti po svoje učenike na glavni ulaz, učenici moraju pričekati svoga trenera/icu koji će ih odvesti do dvorane ili učionice gdje održavaju svoje aktivnosti. Po završetku

aktivnosti treneri odvode svoje učenike do izlaza iz škole na glavni ulaz. **RODITELJI NE ULAZE U ŠKOLU, SVOJU DJECU ČEKAJU ISPRED ŠKOLE.**

**BALETNA ŠKOLA**, učitelji će dobiti karticu za ulaz u školu, ostali svi ulaze kad po njih

dođe učitelj na glavni ulaz, svi učenici imaju raspored satova. VAŽNO ulazna kartica se mora čuvati i ne smije se nikome davati budući da će biti zadužena na osobu.

# VI.POSTUPANJA U SLUČAJU BOLESTI ILI OZLJEDE UČENIKA

* 1. U slučaju bolesti ili ozljede učenika u školi, zbrinjavanje provodi učitelj koji održava taj nastavni sat. Na terenskoj nastavi **zbrinjavanje učenika** provodi učitelj koji se zatekao na mjesta događaja.
	2. U slučaju lakše ozljede (ogrebotina, masnica, kratkotrajno krvarenje iz nosa...) učitelj koji provodi zbrinjavanje treba primijeniti **pribor za prvu pomoć** koji se nalazi u školi na dostupnim mjestima ( prilog 3). Učitelj o ozljedi obavještava roditelje učenika.
	3. U slučaju lakše bolesti (glavobolja, prehlada, mučnina, zubobolja...) učitelj ili stručni suradnik će **pozvati roditelja** koji će odlučiti može li učenik otići kući sam ili će roditelj ili netko koga roditelj odredi doći po učenika u školu. Učiteljima i ostalim djelatnicima

škole **izričito je zabranjeno** samoinicijativno davati lijekove učenicima.

* 1. U slučaju teže ozljede ili bolesti učitelj ili stručni suradnik koji se nalazi s učenicima treba pozvati **Hitnu medicinsku pomoć na broj 112 ili 194** te obavijestiti roditelje, stručne suradnike i ravnatelja škole. Do dolaska roditelja odnosno Hitne medicinske pomoći o učeniku **brine učitelj** ili stručni suradnik. Učenika do bolnice u vozilu hitne medicinske pomoći prati učitelj dok dežurni učitelj ili stručni suradnik ostaje sa razredom. Ukoliko liječnik hitne medicinske pomoći konstatira da učenik ne ide u bolnicu, učitelj ili stručni suradnik preuzima pisanu potvrdu od liječnika.
	2. Ukoliko roditelj/skrbnik nije u mogućnosti osobno doći po dijete, obvezan je poslati pisano dopuštenje u obliku e-pošte na elektroničku adresu škole, u kojemu izriče dozvolu da njegovo dijete u pratnji druge odrasle osobe (navesti ime i prezime) napusti školu.
	3. Učitelj koji je nazočio ozljedi učenika dužan je odmah po događaju dostaviti **službenu zabilješku o događaju i postupanju** *(poglavlje VIII.)* ravnateljici i tajništvu škole.
	4. S Protokolom o postupanju u slučaju bolesti ili ozljede učenika u školi ili na terenskoj nastavi, potrebno je **upoznati roditelje** na prvom roditeljskom sastanku.

**POJAŠNJENJE:**

**LAKŠE BOLESTI ILI OZLJEDE**

*1. Povišena temperatura (više od 37°C, mjereno ispod pazuha ili beskontaktnim toplomjerom) 2. Povraćanje (više puta zaredom)*

1. *Proljev (više puta za redom)*
2. *Bol koja traje duže od 60 min (zub, glava, trbuh, grlo, uho i ostalo)*
3. *Manje ozljede (ogrebotine i posjekotine s krvarenjem, blaža priklještenja (npr. vratima), blaži udarci o podlogu pri padu ili udarom o neki predmet, kraća krvarenja iz nosa, uganuća)*
4. *Promjene na koži (jači osip, svrbež, promjene boje kože, blaže opekotine)*

**TEŽE BOLESTI ILI OZLJEDE**

1. *Gubitak svijesti*
2. *Epileptični napadaj*
3. *Astmatični napadaj*
4. *Jače krvarenje, pad s visine, udarci glavom, prijelomi …*
5. *Strano tijelo u uhu, oku, nosu*
6. *Alergijske reakcije (ubodi kukaca, hrana...) – anafilaktički šok*
7. *Hitna stanja zbog poremećaja ponašanja, mišljenja ili raspoloženja (psihomotorni nemir i agresivnost, suicidalnost, intoksikacija alkoholom ili psihoaktivnim tvarima)*

**NAPOMENE:**

* + Osobi koja pruža prvu pomoć djetetu koje krvari zbog mogućnosti doticaja s krvlju, osobito ako se radi o otvorenoj rani, preporuča se nošenje lateks rukavica.
	+ U slučaju bolesti ili ozljede učenika potrebno je obavijestiti roditelja/skrbnika i uputiti na odlazak liječniku. Naglasiti da je zbog bolesti obavezno razredniku donijeti potvrdu liječnika.
	+ Razrednik je dužan upoznati ostale odgojno-obrazovne djelatnike s podacima o zdravlju učenika te ih upozoriti ukoliko postoje slučajevi koji zahtijevaju posebnu pozornost (alergije, kronične bolesti...).
	+ U prostoru škole (vidi prilog 3) postavljeni su ormarići za prvu pomoć s popisom sanitetskog materijala. Sadržaj ormarića čini i obrazac sa stavkama o upotrijebljenom materijalu uz naznaku za koga je sanitetski materijal upotrijebljen, tko ga je upotrijebio i u kojoj situaciji, odnosno iz kojeg razloga.
	+ Ormarić popunjava voditelj/ica izvannastavne aktivnosti *Prve pomoći* uz uvid u obrazac evidencije o utrošenom materijalu.
	+ U slučaju ozljede zaposlenika Škole, o događaju je potrebno obavijestiti ravnatelja, tajnika i specijalista škole za zaštitu na radu. Popis i kontakt brojevi telefona ravnatelja, tajnika te *specijalista škole za zaštitu na radu* nalazi se izvješen na vidljivom mjestu na glavnom ulazu škole (porta) i na oglasnoj ploči u školskoj zbornici, te na svakom ormariću za pružanje prve pomoći.

# POSTUPANJA U SLUČAJEVIMA NASILJA

### VRŠNJAČKI SUKOB I VRŠNJAČKO NASILJE

**Vršnjačko nasilje** je svako namjerno fizičko ili psihičko nasilno ponašanje usmjereno prema djeci i mladima od strane njihovih vršnjaka učinjeno s ciljem povrjeđivanja, a koje se, neovisno o mjestu izvršenja, može razlikovati po obliku, težini, intenzitetu i vremenskom trajanju i koje uključuje ponavljanje istog obrasca i održava neravnopravan odnos snaga (jači protiv slabijih ili grupa protiv pojedinca).

**Obilježja vršnjačkog nasilja su:**

* namjerno uzrokovani **fizički napad** u bilo kojem obliku, primjerice udaranje, guranje, gađanje, šamaranje, čupanje, zaključavanje, napad različitim predmetima, pljuvanje i sl., neovisno o tome je li kod napadnutog djeteta nastupila tjelesna povreda;
* **psihičko i emocionalno nasilje** prouzročeno opetovanim ili trajnim **negativnim postupcima** od strane jednog djeteta ili više djece koje se događa u **stvarnom ili virtualnom\* okruženju. *Negativni postupci su:*** *ogovaranje, nazivanje pogrdnim imenima, ismijavanje, zastrašivanje, izrugivanje, namjerno zanemarivanje i isključivanje iz skupine kojoj pripada ili isključivanje i zabranjivanje sudjelovanja u različitim aktivnostima s ciljem nanošenja patnje ili boli, širenje glasina s ciljem izolacije djeteta od ostalih učenika, oduzimanje stvari ili novaca, uništavanje ili oštećivanje djetetovih stvari, ponižavanje, naređivanje ili zahtijevanje poslušnosti ili na drugi način dovođenje djeteta u podređeni položaj, kao i sva druga ponašanja počinjena od djeteta i mlade osobe (unutar kojih i spolno uznemiravanje i zlostavljanje) kojima se drugom djetetu namjerno nanosi fizička i duševna bol ili sramota.*

**Kriteriji vršnjačkog nasilja:**

* događa se između vršnjaka
* postoji namjera
* cilj je povrjeđivanje/nanošenje štete
* uključuje nesrazmjer moći (u odnosu na dob, snagu, brojčanu nadmoć)
* traje dulji neprekinuti vremenski period

U **vršnjačkim sukobima,** za razliku od vršnjačkog nasilja, učenici ne inzistiraju da mora biti po njihovom, u stanju su slobodno pregovarati, ispričati se ili prihvatiti rješenje u kojem nema pobjednika i poraženog, mogu promijeniti temu i udaljiti se iz situacije u kojoj je došlo do sukoba. U **vršnjačkom sukobu** učenici ne postupaju s namjerom povređivanja ili nanošenja štete, ne postoji nesrazmjer moći između učenika, nema težih posljedica i učenici mogu dati razloge zašto su u sukobu.

***\*****Nasilje koje se događa u virtualnom okruženju -* ***elektroničko vršnjačko nasilje****, specifičan je oblik vršnjačkog nasilja te su za njega raspisane posebne smjernice postupanja škole.*

### TIM ZA KOORDINIRANJE AKTIVNOSTI U SLUČAJEVIMA NASILJA U

**ŠKOLI**

**Tim za koordiniranje aktivnosti u slučajevima nasilja u školi** čine ravnatelj, stručni suradnici Škole. Tim za koordiniranje aktivnosti u slučajevima nasilja u školi obavezan je definirati događaj u skladu s opisima i kriterijima iz Protokola.

### POSTUPANJE ŠKOLE U SLUČAJU VRŠNJAČKOG SUKOBA

U situacijama vršnjačkog sukoba (prema definiciji u Uvodu) ili saznanja o istom, školski djelatnici obvezni su odmah:

* 1. **Prekinuti sukob između učenika.**
	2. **Povjeriti učenike prvom slobodnom odgojno-obrazovnom djelatniku te o sukobu obavijestiti razrednika i Tim za koordiniranje aktivnosti u slučajevima nasilja**.
	3. **Učitelj i/ili razrednik će obaviti pojedinačne i/ili grupne razgovore sa sukobljenim učenicima.** *Prilikom razgovora potrebno je svakom učeniku omogućiti iznošenje vlastite perspektive situacije i utjecaja te situacije na njega. S učenicima je potrebno dogovoriti način rješavanja nastalog sukoba (primjerice da se međusobno ispričaju, da jedan drugom nadoknade eventualnu štetu i sl.) i/ili provesti proces medijacije.*
	4. **Razrednik i/ili stručni suradnik će pozvati roditelje/skrbnike u školu učenika koji su sudjelovali u sukobu.** *Tijekom razgovora roditelje/skrbnike je potrebno informirati o uočenim obrascima ponašanja učenika i dogovoriti i savjetovati ih oko strategija postupanja s ciljem promjene takvih obrazaca ponašanja i pružanja pomoći učeniku.*
	5. Prema potrebi učenik će biti uključen u dodatni individualni i/ili grupni rad (pedagoška, socijalnopedagoška ili psihološka pomoć) u školi.
	6. O poduzetim aktivnostima, razgovorima, izjavama te svojim opažanjima učitelj, razrednik i /ili stručnik suradnik uključeni u koordiniranje aktivnosti u slučaju nasilja vode službene bilješke, kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

### POSTUPANJE ŠKOLE U SLUČAJU VRŠNJAČKOG NASILJA

Školski djelatnici dužni su poduzeti mjere kako bi spriječili vršnjačko nasilje (prema definiciji u Uvodu) među djecom, zaštitili njihova prava i sigurnost, pružili pomoć i podršku i prevenirali buduća neprihvatljiva ponašanja:

1. **Odmah prekinuti nasilno ponašanje, a u slučaju potrebe zatražiti pomoć drugog školskog djelatnika i/ili po potrebi pozvati djelatnika policije.** *U slučaju da je sukob prekinuo djelatnik škole koji nije odgojno-obrazovni radnik, dužan je odmah obavijestiti učitelja ili stručnog suradnika koji poduzima daljnje korake.*
2. **Učitelj koji je svjedočio ili ima saznanje o nasilju dužan je pružiti pomoć i podršku učeniku koji je doživio nasilje** i o tome obavijestiti razrednika i Tim za koordiniranje aktivnosti u slučajevima nasilja (u nastavku Tim), ostale učenike potrebno je povjeriti stručnom suradniku. Učitelj je dužan napisati zabilješku o događaju i postupanju koju predaje članovima Tima *(poglavlje VIII) i ravnatelju.*
3. **Razrednik i/ili stručni suradnik škole obavljaju razgovor s učenikom koji je doživio nasilje.** Prilikom razgovora potrebno je postupati posebno pažljivo, poštujući djetetovo dostojanstvo i pružajući mu potporu u skladu sa psihofizičkim stanjem djeteta.

*Ukoliko je učenik povrijeđen u mjeri koja zahtijeva liječničku intervenciju ili pregled ili se prema okolnostima slučaja može razumno pretpostaviti da je intervencija potrebna, odmah pozvati službu hitne medicinske pomoći. U pratnji učenika liječniku do dolaska djetetovih roditelja ili zakonskih zastupnika je učitelj ili stručni suradnik koji će sačekati liječničku preporuku o daljnjem postupanju.*

1. **Razrednik i/ili stručni suradnik škole obavljaju razgovor s učenikom koji je izvršio nasilje.** U razgovoru je potrebno omogućiti učeniku da ispriča svoje iskustvo događaja. Potrebno je učeniku ukazati na neprihvatljivost ponašanja i posljedice postupaka te ga savjetovati i poticati u smjeru prihvatljivog ponašanja.

*Tijekom razgovora je posebno obratiti pozornost iznosi li dijete neke okolnosti koje bi ukazivale da je dijete žrtva zanemarivanja ili zlostavljanja u svojoj obitelji ili izvan nje. U tom slučaju obavještava se ravnatelj koji je dužan obavijestiti Zavod za socijalni rad, a u slučajevima sumnje na kaznena djela obavještava se i policija i/ili državno odvjetništvo.*

1. **Razrednik i/ili stručni suradnik obavljaju razgovor s drugim učenicima ili odraslim osobama koje imaju saznanja o događaju nasilja te utvrđuju sve okolnosti vezane uz oblik, intenzitet, težinu i vremensko trajanje nasilja. Definiraju prijestup u skladu s Protokolom o postupanju u slučaju nasilja među djecom i mladima (Vlada RH, 2004).**

*Ukoliko se radi o osobito teškom obliku, intenzitetu ili dužem vremenskom trajanju nasilja, koje može izazvati traumu i kod druge djece koja su svjedočila nasilju, savjetovati se s nadležnom stručnom osobom ili službom sa svrhom osiguranja pomoći djeci, svjedocima nasilja.*

1. **Po prijavljenom nasilju, razrednik u dogovoru sa stručnim suradnikom obavještava roditelje ili skrbnike djece sudionika u događaju/nasilnom sukobu te ih pojedinačno poziva u školu.**

*U razgovoru ih je potrebno upoznati sa svim činjenicama i okolnostima koje smo doznali i izvijestiti ih o aktivnostima koje će se poduzeti.*

*Upoznaje ih se s obvezom škole da šalje obavijesti nadležnim institucijama.*

*Također ih obavještava o eventualnim potrebnim oblicima savjetodavne stručne pomoći i podrške u školi ili izvan nje.*

1. **Ravnatelj škole obrazac dojave o nasilju upućuje nadležnim tijelima** u skladu sa zakonskim i podzakonskim aktima: ured državne uprave nadležan za poslove obrazovanja odnosno Gradski ured za obrazovanje Grada Zagreba, Zavod za javno zdravstvo područne (regionalne) samouprave u djelatnosti školske i sveučilišne medicine, nadležni zavod za socijalni rad, tim školske medicine, nadležnu policijsku postaju i ministarstvo nadležno za poslove obrazovanja.
2. **Škola će osigurati potrebnu pomoć i podršku** (pedagošku, socijalnopedagošku, psihološku) učenicima uključenim u vršnjačko nasilje te poduzeti sve mjere u svrhu razrješenja vršnjačkog nasilja između učenika te stvaranja pozitivne psihosocijalne klime i međusobne povezanosti u školskoj ustanovi.
3. **O poduzetim aktivnostima, razgovorima, izjavama te svojim opažanjima potrebno je voditi službene zabilješke,** kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

### POSTUPANJE ŠKOLE U SLUČAJU ELEKTRONIČKOG NASILJA

Elektroničko nasilje je nasilje koje se događa u virtualnom okruženju, a uključuje **negativne postupke** navedene prema definiciji vršnjačkog nasilja u Uvodu.

**Obilježja elektroničkog nasilje:**

 uporaba informacijske i komunikacijske tehnologije (mobiteli, računala, tableti i sl.) i

interneta

 počinitelj ima namjeru povrijediti žrtvu

* + postoji neravnoteža moći između počinitelja i žrtve. To je kod *klasičnog* nasilja lakše uočiti, ali je teže definirati u virtualnom okruženju. Neravnoteža moći može proizlaziti iz činjenice da vršitelj nasilja često ostaje anoniman, a moć se očituje jer u trenu ima pristup široj publici dok objavljuje materijal koji može nekome nanijeti štetu
	+ postoji element ponavljanja ili kontinuirane prijetnje. Jednokratni komentari ili prijetnje nazivaju se *flaming* ili *trolling* i ne smatraju se elektroničkim nasiljem. Jednokratni *trolling* koji dolazi od strane više korisnika ili istog korisnika i masovno se dijeli s drugima, prerasta u elektroničko nasilje.

U slučaju saznanja o sumnji na elektroničko nasilje između učenika odgojno-obrazovni djelatnici dužni su:

1. Obavijestiti razrednika i Tim za koordiniranje aktivnosti u slučajevima nasilja (u nastavku Tim).
2. Razrednik i/ili stručni suradnik obavljaju pojedinačne razgovore s učenikom koji je doživio elektroničko nasilje, s vršiteljem/ima elektroničkog nasilja, sa svjedocima elektroničkog nasilja.
3. Razrednik i/ili stručni suradnik poziva roditelje/skrbnike učenika uključene u elektroničko nasilje na individualni razgovor.

*U razgovoru ih je potrebno upoznati sa svim činjenicama i okolnostima koje smo doznali i izvijestiti ih o aktivnostima koje će se poduzeti.*

*Upoznaje ih se s obvezom škole da šalje obavijesti nadležnim institucijama.*

*Također ih se obavještava o eventualnim potrebnim oblicima savjetodavne stručne pomoći i podrške u školi ili izvan nje za učenike i roditelje.*

1. Ravnatelj škole obrazac dojave o nasilju upućuje svim relevantnim tijelima u skladu s zakonskim i podzakonskim propisima: ured državne uprave nadležan za poslove obrazovanja odnosno Gradski ured za obrazovanje Grada Zagreba, Zavod za javno zdravstvo područne (regionalne) samouprave u djelatnosti školske i sveučilišne medicine, nadležni zavod za socijalni rad, tim školske medicine, nadležnu policijsku postaju i ministarstvo nadležno za poslove obrazovanja.
2. Škola će osigurati potrebnu pomoć i podršku (pedagošku, socijalnopedagošku, psihološku) učenicima uključenim u elektroničko nasilje te poduzeti aktivnosti (predavanja, radionice, projekti) u svrhu senzibilizacije učenika o ponašanju u

virtualnom okruženju i prevencije budućih neprimjerenih ponašanja između učenika u virtualnom okruženju.

1. O poduzetim aktivnostima, razgovorima, izjavama te svojim učitelj, razrednik i /ili stručni suradnik uključeni u koordiniranje aktivnosti u slučaju nasilja vodite službene zabilješke, kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

### POSTUPANJE ŠKOLE U SLUČAJU SUMNJE I/ILI SAZNANJA O SEKSUALNOM NASILJU NAD DJETETOM

**Seksualno nasilje** je bilo koji seksualni čin, pokušaj ostvarivanja seksualnog čina, neželjeni seksualni komentar ili prijedlog koji je usmjeren protiv osobe i njezine seksualnosti, a koji može počiniti druga osoba bez obzira na odnos sa žrtvom ili stanjem u kojem se nalaze. Karakterizira ga uporaba sile, prijetnje ili ucjene za ugrožavanje dobrobiti i/ili života same žrtve ili njoj bliskih osoba (WHO, 2002.).

Najčešći **oblici seksualnog nasilja** su:

* 1. seksualno uznemiravanje i/ili napastovanje
	2. seksualno zlostavljanje i/ili prisilne spolne radnje
	3. silovanje

Odgojno-obrazovni djelatnici su obvezni skrbiti o ostvarivanju prava učenika u slučajevima svih oblika nasilja, senzibilizirati se na pojavu seksualnog nasilja koje doživljavaju maloljetne osobe te poduzeti odgovarajuće mjere radi otkrivanja i prijavljivanja djela seksualnog nasilja relevantnim institucijama koje pružaju pomoć žrtvama seksualnog nasilja:

1. Odmah poduzeti sve mjere da se zaustavi i prekine aktualno nasilno ponašanje prema učeniku. Ukoliko se radi o događaju seksualnog napastovanja, zlostavljanja, prisilne spolne radnje ili silovanja koji se upravo dogodio, žrtvi je potrebno bez odgode pružiti odgovarajuću pomoć i zaštitu, odnosno pozvati hitnu medicinsku službu.
2. Stručni suradnik (psiholog, socijalni pedagog ili pedagog) će obaviti razgovor s učenikom. *Razgovor je potrebno provesti na smiren način u sigurnom okruženju,* vodeći računa da se učenik ne ispituje i da mu se ne postavljaju sugestivna pitanja, već na smiren način dopustiti učenik da samostalno opiše događaj na način i u opsegu kako to sam/a želi. Tijekom razgovora potrebno je upoznati učenika, na njemu/njoj razumljiv način s daljnjim postupanjem, osobito o tome da je Škola dužna prijaviti nasilje nadležnim tijelima i o daljnjim očekivanim procedurama
3. Djelatnici Škole vode računa da se učenik o događaju ne izjašnjava više puta (po

mogućnosti ograničiti razgovor na jedan). Važno je izbjeći veći broj razgovora s različitim osobama odnosno višekratno ispitivanje djeteta u školi.

1. Po saznanju informacije iz koje proizlazi sumnja da je učenik doživio seksualno nasilje ili uznemiravanje (u Školi ili izvan nje), dužnost djelatnika odgojno-obrazovne ustanove je bez odgode obavijestiti ravnatelja koji je dužan o sumnji na kazneno djelo obavijestiti Zavod za socijalni rad i policiju.
2. O samom događaju ravnatelj je dužan žurno obavijestiti:
	1. roditelje/skrbnike djeteta
	2. nadležni Zavod za socijalni rad
	3. u slučaju ako su roditelji/skrbnici nedostupni ili postoji sumnja na zlostavljanje od strane istih, obavijestit će se Zavod za socijalni rad
	4. policiju ili Državno odvjetništvo RH
	5. ako postoje vidljive ozljede ili uznemirenost, poduzeti mjere radi pružanja hitne medicinske pomoći
	6. ukoliko se seksualno nasilje dogodilo u školi obavijestiti Ministarstvo znanosti i obrazovanja putem online obrasca za prijavu nasilnog ponašanja koji je dostupan na mrežnim stranicama Ministarstva što žurnije, a najkasnije u roku do 7 dana
	7. obavijestiti pravobraniteljicu za djecu
	8. obavijestiti pravobraniteljicu za osobe s invaliditetom (ako je žrtva osoba s teškoćama u razvoju)
	9. obavijestiti nadležnog školskog liječnika.
3. Odgojno-obrazovni djelatnik koji vodi razgovor dužan je upoznati žrtvu i njezine roditelje s mogućnostima izvaninstitucionalne ili institucionalne pomoći i potpore. U slučaju teškog oblika i intenziteta nasilja ili uznemiravanja ravnatelj škole može zatražiti od Ministarstva znanosti i obrazovanja potrebnu stručnu psihološku ili socijalno/pedagoško/psihološku pomoć.
4. Ako je počinitelj seksualnog nasilja djelatnik škole potrebno je obavijestiti policiju i/ili državno odvjetništvo i Ministarstvo znanosti i obrazovanja te poduzeti mjere sukladno disciplinskoj odgovornosti počinitelja.
5. Ako je vršitelj seksualnog nasilja drugi učenik i/ili više njih, stručni suradnici će osigurati provedbu savjetovanja za sve uključene sudionike. *Neophodno je ukazati učeniku na neprihvatljivost i štetnost takvog ponašanja. Tijekom razgovora posebno obratiti pozornost iznosi li učenik neke okolnosti koje bi ukazivale da je i sam žrtva zanemarivanja ili zlostavljanja u svojoj obitelji ili izvan nje, u kojem slučaju će se odmah izvijestiti Zavod za socijalni rad. Potrebno je pozvati roditelje/skrbnike učenika koji je počinio nasilje, upoznati ih s događajem, kao i s neprihvatljivošću i štetnošću takvog ponašanja, savjetovati ih s ciljem promjene takvog ponašanja djeteta, te ih uputiti na uključivanje u savjetovanje ili stručnu pomoć. Učenika, na njemu razumljiv i prilagođen način i roditelje obavijestiti o obvezi prijave nadležnom područnom uredu Zavoda, policiji ili nadležnom državnom odvjetništvu te očekivanim procedurama.*
6. O poduzetim aktivnostima, razgovorima, izjavama, učitelj, razrednik i /ili stručnik suradnik uključeni u koordiniranje aktivnosti u slučaju seksualnog nasilja vode službene zabilješke koje će se dostaviti na zahtjev drugim nadležnim tijelima.
7. Tijekom cijelog postupka voditi računa o zaštiti privatnosti učenika.

### POSTUPANJE ŠKOLE U SLUČAJU NASILJA PREMA UČENICIMA OD STRANE ODRASLE OSOBE U ŠKOLI (UČITELJA, RODITELJA, DRUGIH ZAPOSLENIKA ŠKOLE, NEPOZNATIH OSOBA)

U slučaju kada postoji sumnja ili je učenik doživio nasilje od strane odrasle osobe u školi (zaposlenika škole, svog roditelja ili roditelja drugog učenika, odnosno nepoznate osobe) djelatnik škole je obvezan:

1. **Odmah prekinuti nasilno ponašanje, a u slučaju potrebe zatražiti pomoć drugog školskog djelatnika i pozvati policiju.** *Upozoriti odraslu osobu koja je počinila nasilje na neprihvatljivost takvog ponašanja te ga informirati o obvezi škole da slučaj prijavi nadležnim institucijama.*
2. **Djelatnik škole koji se zatekao na licu mjesta ili ima saznanje o nasilju dužan je pružiti pomoć učeniku koji je doživio nasilje** i o tome obavijestiti Tim za koordiniranje aktivnosti u slučaju nasilja. Ostale učenike potrebno je povjeriti prvom slobodnom odgojno-obrazovnom djelatniku.

*Ukoliko je učenik povrijeđen u mjeri koja zahtijeva liječničku intervenciju ili pregled ili se prema okolnostima slučaja može razumno pretpostaviti ili posumnjati da su takva intervencija ili pregled potrebni, odmah pozvati službu hitne medicinske pomoći.*

1. **Ukoliko nije bilo potrebe za liječničkom intervencijom, stručni suradnik obavlja razgovor s djetetom,** odmah po saznanju o događaju, s ciljem pružanja psihosocijalne pomoći i podrške.
2. **Razrednik i/ili stručni suradnik pozivaju roditelje u školu** (ili drugog roditelja ako se jedan od roditelja nasilno ponašao u školi prema vlastitom djetetu), informiraju ih o događaju i eventualnoj potrebi uključivanja djeteta i roditelja u savjetovanje i stručnu pomoć u školi ili izvan nje.
3. **Ravnatelj škole o događaju obavještava Zavod za socijalni rad, Gradski ured i Ministarstvo znanosti i obrazovanja.**
4. **O događaju, poduzetim aktivnostima, razgovorima, izjavama** učitelj, razrednik i /ili stručnik suradnik uključeni u koordiniranje aktivnosti u slučaju nasilja **vode službene zabilješke,** kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima.

### POSTUPANJE ŠKOLE U SLUČAJU SAZNANJA ILI SUMNJE NA NASILJE/ZLOSTAVLJANJE I ZANEMARIVANJE U OBITELJI

**Nasilje u obitelji** je (Zakon o zaštiti od nasilja u obitelji)

* + tjelesno nasilje
	+ tjelesno kažnjavanje ili drugi načini ponižavajućeg postupanja prema djeci
	+ psihičko nasilje koje je kod žrtve prouzročilo povredu dostojanstva ili uznemirenost
	+ spolno uznemiravanje
	+ ekonomsko nasilje kao zabrana ili onemogućavanje korištenja zajedničke ili osobne imovine, raspolaganja osobnim prihodima ili imovine stečene osobnim radom ili nasljeđivanjem, onemogućavanje zapošljavanja, uskraćivanje sredstava za održavanje zajedničkog kućanstva i za skrb o djeci
	+ zanemarivanje potreba osobe s invaliditetom ili osobe starije životne dobi koje dovodi do njezine uznemirenosti ili vrijeđa njezino dostojanstvo i time joj nanosi tjelesne ili duševne patnje.

Odgojno-obrazovni djelatnici dužni su poduzimati mjere zaštite prava djeteta te o svakom kršenju tih prava, posebice o oblicima tjelesnog ili duševnog nasilja, spolne zlouporabe, zanemarivanja ili nehajnog postupanja, zlostavljanja, izrabljivanja ili svjedočenja nasilnom ponašanju nekog člana obitelji odmah obavijestiti **razrednika i Tim za koordiniranje aktivnosti u slučaju nasilja.**

* + 1. **Ako se učenik sam obrati učitelju, obaviti razgovor s učenikom na način da ga se sasluša i pruži podrška** *(prilog).*
		2. Nakon razgovora s učenikom, **učitelj o saznanjima obavještava stručne suradnike i ravnatelja.**
		3. **Ravnatelj ili stručni suradnici i/ili razrednik obavlja razgovor s učenikom** te ga/ju upoznaju s postupcima koje je škola dužna poduzeti sa svrhom zaštite njegove/njezine sigurnosti i dobrobiti.
		4. **Razrednik i/ili stručni suradnik poziva roditelja za kojeg se ne sumnja da je počinitelj nasilja na razgovor.**

*U razgovoru s roditeljem potrebno je upoznati ga sa saznanjima o nasilju u obitelji, upozoriti na neprihvatljivost i štetnost takvog ponašanja i informirati o zakonskoj obvezi škole da o saznanjima pošalje obavijest nadležnim ustanovama s ciljem zaštite sigurnosti i dobrobiti djeteta.*

* + 1. Nakon provedenih pojedinačnih razgovora s djetetom i sa roditeljem, **ravnatelj šalje obavijest Zavodu za socijalni rad o saznanjima o nasilju u obitelji** (je li dijete zlostavljano od jednog ili oba roditelja ili postoji sumnja na takvo zlostavljanje, ….), policiji, timu školske medicine, Hrvatskom zavodu za javno zdravstvo, Gradskom uredu za obrazovanje, nadležnom Ministarstvu.
		2. **O poduzetim aktivnostima i provedenim razgovorima potrebno je voditi službene bilješke** koje uz ravnatelja potpisuje razrednik i stručni suradnik, odnosno učitelj koji je obavio razgovor. Bilješke se na zahtjev dostavljaju nadležnim tijelima.
		3. **Ukoliko se radi o osobito teškom obliku, intenzitetu ili dužem vremenskom trajanju nasilja u obitelji, koje je izazvalo traumu, savjetovati se sa drugim stručnim tijelima** o načinu postupanja i pomoći djetetu žrtvi nasilja u obitelji u okviru odgojno- obrazovne ustanove, kao i izvan nje**.**

### POSTUPANJE ŠKOLE U SLUČAJU NASILNOG PONAŠANJA ODRASLE OSOBE NAD ODRASLOM OSOBOM U ŠKOLI

U slučaju **nasilnog ponašanja odrasle osobe** (djelatnika škole, roditelja učenika, nepoznate osobe) **prema drugoj odrasloj osobi u školi** (djelatniku škole ili roditelju učenika) ili u slučaju saznanja da odrasla osoba u prostor škole **unosi oružje ili druge predmete** koji mogu **ugroziti zdravlje i sigurnost** osoba i imovine u školi, djelatnik škole obvezan je:

1. **Pokušati odmah prekinuti nasilno ponašanje, a u slučaju potrebe zatražiti pomoć drugog školskog djelatnika i pozvati policiju.** *Upozoriti osobu koja se nasilno ponaša na neprihvatljivost i štetnost takvog ponašanja i zatražiti od nje da napusti prostor škole. Ukoliko je opasan predmet vatreno ili hladno oružje, odmah pozvati policiju.*
2. **Djelatnik škole koji se zatekao na licu mjesta ili ima saznanje o unošenju opasnih predmeta u školu o tome obavještava ravnatelja i stručne suradnike.**
3. **Ravnatelj škole o nasilnom događaju ili informaciji o unošenju opasnih predmeta u školu obavještava policiju, Zavod za socijalni rad, Gradski ured za obrazovanje.**
4. **O događaju i poduzetim aktivnostima** učitelj, razrednik i /ili stručnik suradnik uključeni u koordiniranje aktivnosti u slučaju nasilja **vode službene zabilješke** koje će se dostaviti na zahtjev drugim nadležnim tijelima.

### POSTUPANJE ŠKOLE U SLUČAJU NASILJA PREMA ZAPOSLENICIMA

**ŠKOLE OD STRANE UČENIKA ŠKOLE I/ILI UNOŠENJA OPASNIH PREDMETA U ŠKOLU**

U slučaju da je djelatnik škole doživio **nasilje (fizičko i/ili psihičko)** ili **prijetnju nasiljem** u **stvarnom ili virtualnom okruženju** od strane učenika škole ili u slučaju saznanja da učenik u prostor škole **unio oružje ili druge predmete** koji mogu **ugroziti zdravlje i sigurnost** osoba i imovine u školi, potrebno je:

1. **a) U slučaju nasilja i prijetnje nasiljem,** obavijestiti razrednika i Tim za koordiniranje aktivnosti u slučajevima nasilja.

**b) U slučaju saznanja da je učenik u školu unio oružje i/ili opasne predmete**, zatražiti od učenika da mu preda opasan predmet i obavijestiti Tim za koordiniranje aktivnosti u slučajevima nasilja koji će obavijestiti policiju. Ukoliko se radi o vatrenom ili hladnom oružju, odmah obavijestiti policiju.

1. **Ravnatelj i/ili stručni suradnik će po saznanju o događaju obaviti razgovor s učenikom u prisutnosti razrednika.**
2. **Ravnatelj i/ili stručni suradnik će pozvati roditelje/skrbnike učenika na razgovor.** *U razgovoru ih je potrebno upoznati sa svim činjenicama i okolnostima koje smo doznali i izvijestiti ih o aktivnostima koje će se poduzeti. Upoznaje ih se s obvezom škole da šalje obavijesti nadležnim ustanovama. Također ih obavještava o eventualnim potrebnim oblicima savjetodavne stručne pomoći i podrške u školi ili izvan nje za učenika i roditelje.*
3. S obzirom na utvrđene okolnosti i činjenice te uzimajući u obzir psihofizičko stanje djeteta i ranije ponašanje, prema učeniku se **mogu izreći odgovarajuće pedagoške mjere u skladu s *Pravilnikom o kriterijima za izricanje pedagoških mjera.***
4. **Ravnatelj škole o nasilnom događaju ili prijetnji nasiljem obavještava Zavod za socijalni rad, Gradski ured za obrazovanje i policiju.** *Ako je riječ o prijetnjama nasiljem, o nasilju u školi ili unošenju oružja ili opasnih predmeta u školu, zbog čega je škola uključila i policiju, u takvim situacijama je potrebno prvo usmeno, a zatim i pisanom bilješkom (na propisanom obrascu) izvijestiti Gradski ured za odgoj i obrazovanje te Ministarstvo znanosti i obrazovanja.*
5. **Prema potrebi učenik će biti uključen u dodatni individualni i/ili grupni rad** (pedagoška, socijalnopedagoška ili psihološka pomoć) u školi ili izvan škole u dogovoru s roditeljima/skrbnicima.
6. **U slučaju da nasilnom ponašanju u prostoru škole svjedoče drugi učenici**, a nasilno ponašanje je neuobičajeno rijetko i intenzivno te može rezultirati traumatiziranjem svjedoka, ravnatelj je dužan zatražiti stručnu pomoć za te učenike (npr. Tim za psihološke krizne intervencije).
7. **O događaju, poduzetim aktivnostima, razgovorima, izjavama** učitelj, razrednik i /ili stručnik suradnik uključeni u koordiniranje aktivnosti u slučaju nasilja **vode službene zabilješke,** kao i odgovarajuće evidencije zaštićenih podataka koje će se dostaviti na zahtjev drugim nadležnim tijelima

# PROTOKOL POSTUPANJA U SLUČAJU

**SAMOOZLJEĐIVANJA I/ ILI SUICIDALNIH NAMJERA UČENIKA**

**POSTUPANJE ŠKOLE U SITUACIJI SAZNANJA DA SE UČENIK SAMOOZLJEĐUJE**

**SAZNANJE O SAMOOZLJEĐIVANJU**

1. U situaciji kada učitelj primijeti kako učenik ima porezotine/opekotine/razderotine po rukama i/ili na drugim vidljivim dijelovima tijela po završetku nastavnog sata obavještava stručne suradnice o svojim zapažanjima.
2. U situaciji kada se učenik povjerio učitelju da se samoozljeđuje, učitelj provodi individualni razgovor s učenikom.

O događaju i postupanjima učitelj je dužan napisati službenu zabilješku (*poglavlje VIII.*) koju će predati stručnim suradnicima.

**RAZGOVOR S UČENIKOM** - ako se učenik povjerio učitelju da se samoozljeđuje, učitelj provodi individualni razgovor s učenikom prema smjernicama za razgovor *(prilog 2 a).* Tijekom razgovora važno je ostati pribran i omogućiti učeniku privatnost *(prilog 2 b).* Učitelj upućuje učenika školskom psihologu ili socijalnom pedagogu.

**PROCJENA RIZIKA** - Psiholog ili socijalni pedagog provodi razgovor s učenikom. Prikuplja zapažanja razrednika i drugih učitelja o funkcioniranju učenika i eventualnim promjenama u ponašanju. Daljnje postupanje ovisi o stupnju procijenjenog rizika samoozljeđivanja/suicidalnosti. Važno je voditi računa o povjerljivosti.

**ODLUKA O OBAVJEŠTAVANJU RODITELJA**

1. DA - Stručni suradnik tijekom razgovora priprema učenika na obavještavanje roditelja. S učenikom dogovara način razgovora s roditeljima odnosno dijeljenja

informacija. b) NE - Roditelje ne obavještavati ako postoji rizik zlostavljanja, u tom slučaju obavijestiti nadležni Zavod za socijalni rad. Roditeljima se ne dijele nikakve informacije prije postupanja i povratne informacije Zavoda za socijalni rad.

**UPUĆIVANJE U VANJSKE INSTITUCIJE** – Psiholog ili socijalni psiholog obavještava školsku liječnicu o samoozljeđivanju učenika i dogovara upućivanje u vanjske institucije (redovni ili hitni termin psihijatra). Donosi se odluka o potrebi kontaktiranja Zavoda za socijalni rad.

**PODRŠKA PSIHOLOGA** – Prema potrebama funkcionalna analiza ponašanja, izrada sigurnosnog plana, ponovljene procjene rizika, intervencija, praćenje.

**SURADNJA i RAZMJENA INFORMACIJA** između stručnih suradnika, razrednika, učitelja, roditelja, školske liječnice i psihijatra. Voditi računa o povjerljivosti.

### POSTUPANJE ŠKOLE U SITUACIJI SAMOOZLJEĐIVANJA U ŠKOLI ili NA TERENSKOJ NASTAVI

1. **TKO ZBRINJAVA?** - U slučaju samoozljeđivanja učenika u školi ili na terenskoj nastavi, zbrinjavanje učenika provodi učitelj/stručni suradnik koji se zatekao na licu mjesta. 2. **SANIRANJE OZLJEDE** - U slučaju lakše ozljede potrebno je primijeniti pribor za prvu pomoć koji se nalazi u školi na dostupnim mjestima (vidi prilog 3)

1. **HITNI BOLNIČKI/PSIHIJATRIJSKI PRIJEM** - U slučaju teže ozljede ili stanja (uznemirenosti) učenika potrebno je pozvati Službu hitne medicinske pomoći. Obavijestiti roditelje, ravnateljicu i stručne suradnice škole.
2. **RAZGOVOR S UČENIKOM** - Učitelj provodi razgovor s učenikom, nasamo, prema smjernicama za razgovor (*prilog 2.a)* Tijekom razgovora važno je ostati pribran. Učitelj upućuje učenika školskom psihologu ili socijalnom pedagogu te ih obavještava o provedenom razgovoru. O događaju i postupanjima učitelj je dužan napisati službenu zabilješku (poglavlje VIII.) koju će predati ravnatelju i stručnim suradnicima najkasnije sljedećeg dana.
3. **PODRŠKA PSIHOLOGA** -provodi razgovor s učenikom, procjenu rizika

samoozljeđivanja/suicidalnosti, obavještava školsku liječnicu, priprema učenika za razgovor s roditeljima, prati učenika.

1. **ODLUKA O KONTAKTIRANJU** Zavoda za socijalni rad i/ili policije, primjerice ukoliko postoji opasnost od ozljeđivanja drugih
2. **PRIPREMA POVRATKA UČENIKA U ŠKOLU** – praćenje i suradnja razrednika, stručnih suradnika i učitelja

**POSTUPANJE ŠKOLE U SITUACIJI ŠIRENJA SNIMKE SAMOOZLJEĐIVANJA UTVRĐIVANJE OKOLNOSTI SITUACIJE** - učitelj,

razrednik ili stručni suradnik provodi razgovor/e sa učenicima koji šire snimku samoozljeđivanja. O događaju i postupanjima učitelj je dužan napisati službenu zabilješku (poglavlje VIII.) koje će predati stručnim suradnicima najkasnije sljedećeg dana.

**RAZGOVOR S UČENIKOM** - ako je na snimci samoozljeđivanja učenik naše škole potrebno je obaviti razgovor s njim, kao i daljnje postupke prema protokolu za **situaciju saznanja da se učenik samoozljeđuje.**

**PRIJAVA SADRŽAJA** objavljenog na društvenoj mreži ili aplikaciji prema uputama MUP- a: Ministarstvo unutarnjih poslova Republike Hrvatske - Kako prijaviti sadržaj objavljen na društvenoj mreži/aplikaciji

**PROCJENA POTREBA/RIZIKA** - stručni suradnici procjenjuju potrebe učenika/razrednog odjela s jedne strane i rizik od širenja emocionalne zaraze Emocionalna zaraza – kako si? s druge strane i donose odluku o poduzimanju intervencija u svrhu edukacije i podrške na individualnoj ili grupnoj razini.

### POSTUPANJE ŠKOLE U SITUACIJI GRUPNOG I/ILI SERIJSKOG SAMOOZLJEĐIVANJA

Radi velikog rizika od širenja emocionalne zaraze ( Emocionalna zaraza – kako si?), kod pojave grupnog ili serijskog samoozljeđivanja **NE** provoditi grupne intervencije, grupnu (psiho)edukaciju učenika ili učitelja na temu samoozljeđivanja. Postupati individualno prema Protokolu postupanja u situaciji saznanja da se učenik samoozljeđuje ili Protokolu postupanja u situaciji samoozljeđivanja u školi.

**POSTUPANJE ŠKOLE U SITUACIJI SAZNANJA O SUICIDALNIM MISLIMA, PLANOVIMA I/ILI POKUŠAJIMA UČENIKA**

**SAZNANJE O SUICIDALNIM MISLIMA/PLANOVIMA/POKUŠAJIMA UČENIKA**

a. U situaciji kada je učenik povjerio učitelju da ima suicidalne misli, učitelj provodi individualni razgovor s učenikom prema smjernicama za razgovor *(prilog 2.b)* b. Ukoliko likovni izričaj ili pisani oblici (sastavci, zadaćnice...) ukazuju na postojanje depresivnih i suicidalnih ideja ili su uznemirujući po sadržaju, učitelj će o tome obavijestiti psihologa ili socijalnog pedagoga, koji će provesti razgovor s učenikom.

c. U situaciji kada učitelj dobije informaciju od druge djece ili neke treće strane kako određeni učenik ima suicidalne misli ili planove o tome će obavijestiti psihologa ili socijalnog pedagoga koji će razgovarati s učenicima.

O događaju i postupanjima učitelj je dužan napisati službenu zabilješku (poglavlje VIII.) koje će predati stručnim suradnicima.

**ODLUKA O OBAVJEŠTAVANJU RODITELJA**

a) DA - Stručni suradnik tijekom razgovora priprema učenika na obavještavanje roditelja. S učenikom dogovara način razgovora s roditeljima odnosno dijeljenja informacija. b) NE - Roditelje ne obavještavati ukoliko postoji rizik zlostavljanja, u tom slučaju obavijestiti nadležni Zavod za socijalni rad.

**UPUĆIVANJE U VANJSKE INSTITUCIJE** – s obzirom na procjenu situacije psiholog i/ili socijalni pedagog obavještava školsku liječnicu o suicidalnim idejama učenika i dogovara upućivanje u vanjske institucije (redovni ili hitni termin psihijatra).

**PODRŠKA PSIHOLOGA/SOCIJALNOG PEDAGOGA** – Prema potrebama praćenje i intervencija

**SURADNJA, RAZMJENA INFORMACIJA** stručnih suradnika, razrednika, učitelja, roditelja, školske liječnice i psihijatra. Voditi računa o povjerljivosti.

# POSTUPANJE ŠKOLE U KRIZNIM SITUACIJAMA

### KRIZA I KRIZNI DOGAĐAJ

**Krizni događaj** je iznenadan i/ili rijedak događaj koji djeluje izrazito uznemirujuće ili stresno na većinu ljudi. Uključuje mogući ili stvarni gubitak osoba, stvari ili vrijednosti važnih za pojedinca, odnosno skupinu.

I djeca i odrasli imaju osjećaj da ga ne mogu sami savladati (ili izaći iz krize) koristeći uobičajene mehanizme suočavanja. Može imati učinak na pojedinca, skupine, razrede ili Školu kao zajednicu.

**Kriza** je psihičko stanje uzrokovano nekim kriznim događajem i manifestira se kroz reakcije koje se mogu javiti neposredno, tijekom samog događaja, ali i kao odgođene reakcije na taj događaj. Kriza se odnosi na vrijeme koje uključuje sam krizni događaj i razdoblje reakcija nakon njega. U **kriznoj situaciji** javlja se osjećaj gubitka kontrole, preplavljenost osjećajima i misaona smušenost. Unutarnja ravnoteža je narušena i osjećaj ranjivosti izrazito je snažan.

### KRIZNI TIM ŠKOLE

U svrhu predviđanja potreba i zadataka Škole za vrijeme kriznih situacija osnovan je Krizni tim. Stalni članovi Kriznog tima su svi stručni suradnici (psiholog, pedagog, socijalni pedagog, logoped i knjižničarka). Ovisno o kriznoj situaciji pridruženi članovi Kriznog tima mogu biti pojedini učitelji, odnosno razrednici.

### SMJERNICE ZA POSTUPANJE U KRIZNIM SITUACIJAMA

Krizni tim postupa prema *Smjernicama za postupanje u kriznim situacijama*, s kojima su članovi upoznati prije krizne situacije. Krizni tim postupa do dolaska Tima za psihološke krizne intervencije, surađuje sa Timom za psihološke krizne intervencije te nakon odlaska Tima za psihološke krizne intervencije iz Škole, prema potrebi (u slučaju suicida učenika) provodi postvenciju\*.

### TIM ZA PSIHOLOŠKE KRIZNE INTERVENCIJE U SUSTAVU ODGOJA I

**OBRAZOVANJA** Ministarstvo znanosti i obrazovanja imenovalo je članove Tima za psihološke krizne intervencije u sustavu odgoja i obrazovanja koji u slučaju kriznog događaja pokriva potrebe u predškolskim ustanovama, osnovnim i srednjim školama, učeničkim domovima i visokoškolskim ustanovama.

Ako se u Školi dogodio neuobičajeno težak događaj kao što je:

* 1. događaj u kojem je netko ozbiljno ozlijeđen ili ugrožen (na primjer: kada učenik ili djelatnik Škole doživi ranjavanje, silovanje, talačku krizu, pokušaj ubojstva ili samoubojstva…),
	2. stradavanje sa smrtnim posljedicama (na primjer: samoubojstvo, ubojstvo, utapanje, prometna nesreća, nesretni slučaj),
	3. katastrofa u kojoj je došlo do većih šteta i/ili ljudskih gubitaka (na primjer: poplava ili požar).

ravnateljica Škole informira o kriznom događaju i podnosi zahtjev Ministarstvu znanosti i obrazovanja za pokretanjem krizne intervencije putem e-pošte: krizne-intervencije@mzo.hr ili na broj telefona 01 4594 461 (Uprava za potporu i unapređenje sustava odgoja i obrazovanja).

U tu svrhu potrebno je prikupiti osnovne podatke o događaju:

* + - Što se dogodilo?
		- Kada se dogodilo?
		- Gdje se dogodilo?
		- Broj osoba uključenih u događaj?
		- Tko je bio izravno i neizravno uključen u događaj?
		- U kakvom su stanju, kako reagiraju, gdje se nalaze te osobe?
		- Je li neka od hitnih službi već intervenirala (policija, hitna medicinska pomoć)? h) Je li u Školi već nešto učinjeno radi ublažavanja psiholoških

posljedica događaja?

Na temelju prikupljenih podataka ravnateljica i Krizni tim škole utvrđuju potrebu za kriznom intervencijom.

Pokretanje psiholoških kriznih intervencija u sustavu odgoja i obrazovanja

\* **Postvencija** je organizirana intervencija nakon suicida u svrhu prevencije novih suicida

# SLUŽBENA ZABILJEŠKA O DOGAĐAJU I POSTUPANJU

Zabilješka o događaju i postupanju treba sadržavati sljedeće stavke:

* **Datum događaja**
* **Mjesto i vrijeme događaja**
* **Sudionici događaja**
* **Opis događaja**
* **Poduzete aktivnosti**
* **Bilješka o razgovoru s učenikom/učenicima**
* **Bilješka o razgovoru s roditeljima**

# PRILOZI

### Kako razgovarati s učenikom o nasilju?

U situacijama saznanja o bilo kojoj vrsti nasilja između djece i nad djetetom, prvi razgovor s učenikom koji učitelj obavlja potrebno je provesti prema sljedećim smjernicama:

1. **Pristupiti učeniku, uočiti i reflektirati primjećeno (situaciju i emociju):** npr. *Primjetio sam da se u posljednje vrijeme nešto događa između tebe i tvojih vršnjaka te vidim da se osjećaš tužno/razočarano/uznemireno/napeto/(...) želio bih ti pomoći ako mogu. Želiš li razgovarati o tome što se događa?*
2. **Ukoliko je učenik sam pristupio učitelju, pohvaliti postupak**: npr. *Pokazao/la si veliku snagu i hrabrost što si me o tome obavijestio/la.*
3. **Aktivno slušati učenika i dopustiti mu da samostalno opiše situaciju. U razgovoru je potrebno postavljati otvorena pitanja** *npr. Što se dogodilo?, Tko je sve sudjelovao?, Gdje se to dogodilo, Koliko to traje? (...)*, **ne postavljati zatvorena pitanja** (npr. Je li te boljelo?) **ili sugestibilna pitanja** *(npr. Je li i Ivan sudjelovao u tome ili samo Petar?)***.**
4. *U slučaju saznanja ili sumnje na seksualno nasilje -* **saslušati dijete i dopustiti mu da samostalno opiše situaciju, na način i u opsegu kako to samo želi.**
5. **Parafrazirati rečeno u svrhu provjere razumijevanja**: npr. *Ako sam dobro razumio, ono što mi želiš reći je (...).*
6. **Validirati emociju koju uočavate i pružiti podršku:** npr. *Vjerujem da je bilo vrlo teško to sve doživljavati i da se zbog toga osjećaš tužno/ljuto/razočarano. To što osjećaš je sasvim u redu. Za ovo što si mi ispričao je potrebna velika snaga i hrabrost i ti si je upravo pokazao.*
7. **Postaviti granice u okviru svojih kompetencija i odgovornosti te obveze obavještavanja Tima za koordiniranje aktivnosti u slučajevima nasilja:** npr. *Budući da je ono što si mi rekao nešto što ugrožava tebe, tvoju sigurnost i tvoj život, ja sam zbog toga dužan o tome obavijestiti i naše stručne suradnice i ravnateljicu. Volio bih da o tome porazgovaraš i s nekom od njih, one imaju znanja i iskustva i mogu ti pružiti pomoć u ovome i dati informaciju što činiti dalje. Što kažeš na to? Ukoliko želiš, mogu ja otići s tobom do nekoga od njih.*

### Kako razgovarati s učenikom u situaciji samoozljeđivanja i/ili suicidalnih namjera?

* + - **Smjernice za učitelje:**

Pohvaliti postupak: npr. *Pokazao/la si veliku snagu i hrabrost što si me o tome obavijestio/la.*

Uočiti i reflektirati emociju koju primjećujete: npr. *Vidim da se osjećaš*

*tužno/razočarano/uznemireno/napeto/(...) želio/željela bih ti pomoći ako mogu. Želiš li razgovarati o tome što se događa?*

Parafrazirati rečeno: npr. *Čini mi se da je pred tobom teško životno razdoblje i da smatraš da je samoozljeđivanje jedino što ti pomaže, no siguran/na sam da postoje i drugi načini.*

Postaviti granice u okviru svojih kompetencija i odgovornosti: npr. *Ja nemam toliko znanja o ovome, stoga bih predložio/la da razgovaraš s nekim od naše stručne službe u školi, oni imaju znanja i iskustva i mogu ti pružiti pomoć u ovome. Što kažeš na to? Ukoliko želiš, mogu ja otići s tobom do nekoga od njih.*

* + - **Kako pristupiti osobi koja se samoozljeđuje vidi u*:*** *Samoozljeđivanje - kako pomoći drugima? (engl Self - Harm: How to help others? )*

### Popis ormarića prve pomoći

**Ormarići prve pomoći** postavljeni su na sljedećim mjestima u prostoru škole:

* zbornica
* porta
* školska kuhinja
* kabinet tjelesno-zdravstvene kulture
* kabinet biologije i kemije
* kabinet razredne nastave

## PROTOKOL U SLUČAJU POTRESA

**Potres** je iznenadna i kratkotrajna [vibracija](https://hr.wikipedia.org/wiki/Vibracije) [tla](https://hr.wikipedia.org/wiki/Tlo) uzrokovana urušavanjem [stijena](https://hr.wikipedia.org/wiki/Stijena) (urušni potres), [magmatskom](https://hr.wikipedia.org/wiki/Magma) aktivnošću ([vulkanski](https://hr.wikipedia.org/wiki/Vulkan) potres) ili [tektonskim poremećajima](https://hr.wikipedia.org/wiki/Tektonika_plo%C4%8Da) (tektonski potres) u [litosferi](https://hr.wikipedia.org/wiki/Litosfera) i dijelom u [Zemljinu plaštu](https://hr.wikipedia.org/wiki/Zemljin_pla%C5%A1t). Mjesto nastanka potresa u dubini [Zemlje](https://hr.wikipedia.org/wiki/Zemlja) naziva se žarište (fokus) ili [hipocentar](https://hr.wikipedia.org/wiki/Hipocentar) potresa. Ono može biti neposredno ispod površine pa sve do dubine od 750 [kilometara](https://hr.wikipedia.org/wiki/Kilometar) (potres s dubljim žarištem do sada nije zabilježen). Potresne vibracije šire se od hipocentra na sve strane progresivnim elastičnim potresnim valovima (potresni valovi). Najbrži su [longitudinalni valovi](https://hr.wikipedia.org/wiki/Longitudinalan_val) ([lat.](https://hr.wikipedia.org/wiki/Latinski_jezik) *undae primae* ili P-valovi), koji [osciliraju](https://hr.wikipedia.org/wiki/Oscilacije) u smjeru širenja, stežući i rastežući [materijal](https://hr.wikipedia.org/wiki/Materijal) kroz koji prolaze. [Transverzalni valovi](https://hr.wikipedia.org/wiki/Transverzalni_val) (lat. *undae secundae* ili S-valovi) vibriraju okomito na smjer širenja, 1,7 puta su sporiji od P-valova, a šire se samo kroz čvrste stijene. Dugi valovi (lat. *undae longae* ili L-valovi) najsporiji su, čine ih kružna i vodoravna komponenta, a djelovanje im je slabo. Potres je najjači u [epicentru](https://hr.wikipedia.org/wiki/Epicentar) (mjesto na površini Zemlje neposredno iznad hipocentra) i u njegovoj najbližoj okolici (epicentralno područje). [Krivulja](https://hr.wikipedia.org/wiki/Krivulja) ovisnosti trajanja putovanja potresnoga vala do pojedinoga mjesta u epicentralnoj udaljenosti naziva se [hodokrona.](https://hr.wikipedia.org/w/index.php?title=Hodokrona&action=edit&redlink=1)

Snaga potresnog udarca ovisi o dubini hipocentra, udaljenosti epicentra, značajkama tla (u čvrstim [stijenama](https://hr.wikipedia.org/wiki/Stijena) potres je slabiji nego u nevezanom tlu), prisutnosti [podzemne vode,](https://hr.wikipedia.org/wiki/Podzemne_vode) [čvrstoći](https://hr.wikipedia.org/wiki/%C4%8Cvrsto%C4%87a) [građevina](https://hr.wikipedia.org/wiki/Gra%C4%91evine) i drugom.

**Sve to upućuje na važnost što bolje pripremljenosti svih koji borave u OŠ Tituša Brezovačkog.**

**Najvažnije je ostati pribran, miran i slijediti upute svojih nadređenih kako bismo svi iz mogućih situacija izašli bez ozljeda i neželjenih posljedica.**

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da mirno slijedite upute učitelje i nemojte se bojati. Građevina Škole je u cijelosti od armiranog betona, a zidovi su od betona i cigle. Krovište je koso, drvene konstrukcije i prekriveno je limom. Prozori i vrata su drveni u starom dijelu Škole dok su od aluminija i PVC u novom dijelu Škole. Ispod Škole se na njenoj sjevernoj i južnoj strani nalazi atomsko sklonište.

**PREPORUKA**: bilo bi dobro da učenici za vrijeme boravka u školi imaju obuvene čvrste tenisice i tople čarape, budući da se nikad ne zna koliko ćemo boraviti na otvorenom prostoru.

## ZA VRIJEME NASTAVE

1. Ukoliko se dogodi potres za vrijeme trajanja nastave, a nalazite s u učionici, dok traje potres i trešnja, stanite uz dulji zid učionice. Odmaknite se od staklenih površina ili od visokih predmeta, ormara i slično.
2. Ukoliko niste u mogućnosti stati uz zid, čučnite ispod klupe.
3. Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, učitelji će vas odvesti, evakuacijskim putem na zborno mjesto.
6. Učenici se ne preobuvaju, samo uzimaju svoje jakne i bržim koracima slijedi evakuacija iz školske zgrade na sigurno mjesto, tzv. zborno mjesto.
7. Na zbornom mjestu mirno slušajte upute učitelja i ostanite u grupi.
8. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
9. Ne napuštajte zborno mjesto. Učitelji moraju znati gdje se nalazite.
10. Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.

## ZA VRIJEME RUČKA U BLAGOVAONICI ŠKOLE

* 1. Ukoliko se dogodi potres za vrijeme ručka za učenike PB, učenici će se stati uza zid okrenuti licem prema zidu, odmaknuti od staklenih površina.
	2. Nakon što trešnja prestane brzim koracima s učiteljem se uputiti na najbčiži izlaz iz školske zgrade.
	3. Udaljiti se od školske građevine i čekati daljnje upute, učitelj je uvijek uz djecu.

## ZA VRIJEME DEŽURSTVA U PRODUŽENOM BORAVKU

1. Učenici PB tijekom jutarnjeg dežurstva sjede u hodniku na klupici uz svoj razred, dežurne učiteljice preuzimaju učenike, za vrijeme trešnje stanite uz nosivi zid,

odmaknuti se od staklenih površina.

1. Prestankom trešnje brzim koracima učitelji izvode učenike na najbliži izlaz iz škole udaljiti se od školske građevine.
2. Na hodnicima dežuraju dežurni učitelji.
3. Učenici PB koji ostaju u poslijepodnevnom dežurstvu (od 16,30 do 17,00 sati), sjede odjeveni u jakne na klupici uz svoj razred do dolaska roditelja, a o njima brigu vode dežurni učitelji.
4. Ukoliko se za opisano vrijeme dogodi potres učenici će biti evakuirani prema planu evakuacije na određeno zborno mjesto.

## ZA VRIJEME DOLASKA U ŠKOLU

1. Ukoliko se dogodi potres za vrijeme vašeg dolaska u školu ostanite mirni i odmaknite se od objekata koji bi se mogli srušiti , stanite i pričekajte da trešnja prestane.
2. Odmaknite se od rubova kuća da na vas ne bi pali crijepovi ili komadi žbuke.
3. Pokrijte glavu torbom, debljom odjećom ili rukama da se zaštitite od mogućih padajućih predmeta
4. Mirno pričekajte da potres prestane i uputite se prema školi. Tamo će vas čekati dežurni učitelj s uputama o daljnjem postupanju. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
5. Postupite prema uputama učitelja.

## ZA VRIJEME ODLASKA SVOJIM KUĆAMA

1. Ukoliko se dogodi potres nakon što ste napustili školsku zgradu i krenuli svojim kućama budite mirni, odmaknite se od objekata koji bi se mogli srušiti.
2. Odmaknite se od rubova kuća da na vas ne bi pali crijepovi ili komadi žbuke.
3. Pokrijte glavu torbom, debljom odjećom ili rukama da se zaštitite od, mogućih, padajućih predmeta.
4. Nakon prestanka trešnje mirno, ali bez nepotrebnog zadržavanja požurite svojim kućama.
5. Prethodno se javite svojim roditeljima i slijedite njihove upute.

**PROTOKOL POSTUPANJA U SLUČAJU POTRESA**

**ZA UČITELJE, STRUČNE SURADNICE**

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da postupate mirno i staloženo, ali i odlučno. I vi imate pravo bojati se i biti zabrinuti, ali vaši postupci ulijevaju sigurnost i svojim mirnim i staloženim ponašanjem pomažete učenicima u ovim trenucima.

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, uputite učenike da stanu uz dulji zid učionice. Odmaknite se od staklenih površina ili od visokih predmeta, ormara i slično.
2. Ukoliko ne postoji sigurna mogućnost stati uz zid, uputite učenike da čučnu ispod klupe.
3. Uputite učenike da zaštite glavu jaknom, rukama ili torbom u slučaju urušavanja plafona, da ih padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, povedite učenike evakuacijskim putem na zborno mjesto.
6. Prikaz evakuacijskog puta nalazi se u svakoj učionici, (najbliži izlaz uz učionicu)
7. Učenici s posebnim potrebama idu uz pratnju svog asistenta ili pomoćnika, ako te osobe nema važno je zadužiti nekog učenika koji će biti pomoć i podrška tom učeniku, to određuje razrednik razreda.
8. Na zbornom mjestu mirno upućujte učenike o ponašanju i ostanite u grupi.
9. Uputite učenike da ne koristite mobilne telefone za kontakte s ostalim članovima obitelji.
10. Ukoliko ravnateljica ili tajnica nisu s vama na zbornom mjestu, nazovite ravnateljicu na mobitel i predajte joj izvješće o sigurnom dolasku na zborno mjesto.
11. Zborno mjesto je točno određeno za svaki razredni odjel i ne smije se mijenjati.
12. Ravnateljica će preko mrežne stranice škole objaviti podatke o zbrinutosti i sigurnosti učenika.
13. Ravnateljica će kontaktirati razrednike i zamoliti ih da svojim komunikacijama obavijeste sve roditelje svojih učenika o njihovoj zbrinutosti i sigurnosti.
14. Uputite učenike da ne napuštaju zborno mjesto. Cijelo vrijeme morate znati gdje se nalazi učenici s kojima ste napustili učionicu. Ravnateljica će vam javiti kako i kada ćete napustiti zborno mjesto, vraćate li se u učionice ili se organizira povratak učenika kućama.
15. Na svakom zbornom mjestu bit će zadužen stručni suradnik i jedan učitelj koji će ponijeti torbicu za pružanje prve pomoći, ovdje je važno da učenici koji imaju neke lijekove ili pomagala to imaju uz se u džepu svoje jakne (pumpica za astmatičare, inzulin za dijabetičare,…)
16. Ukoliko neki roditelji dođu po svoju djecu, možete ih pustiti, ali o tome morate obavijestiti ravnateljicu.
17. Nakon svakog potresa ravnateljici predajte izvješće o sigurnosti i zbrinutosti učenika koji su s vama. Ravnateljica će, na opisani način, obavijestiti roditelje o sigurnosti i zbrinutosti učenika.

## PLAN EVAKUACIJE

**RAZREDNA NASTAVA**

**Učenici 2. razreda, PRIZEMLJE NOVI DIO ŠKOLE izlaze na ZAPADNOJ STRANI (nasuprot pekare). Odmaknut će se od školske zgrade do ograde školskog dvorišta na zelenu površinu.**

**Učenicima 1. razreda , učionice 10, 9, 8, 18 evakuacija je PROTUPOŽARNIM STUBAMA, ZAPADNI DIO zgrade. Odmaknut će se od zgrade i otići do ograde na zelenu površinu.**

**Učenici 1.razreda, učionice 7, 6 spuštaju se po stepenicama i izlaze na SJEVERNI IZLAZ i odlaze na školsko dvorište. Odmaknut će se od zgrade i otići do ograde na zelenu površinu.**

**Učenici 3. i 4. razreda izlaze na GLAVNI IZLAZ (lijeva vrata) iz škole i odlaze do trafostanice, betonirano parkirališe.**

**PREDMETNA NASTAVA**

**Učenici izlaze na izlaz koji im je najbliži , ovisno gdje su zatečeni prema rasporedu učionica u kojoj se nalaze.**

**Učenici koji se nalaze u podrumu novi dio škole, izlaz na zapadnoj strani.**

**Učenici koji se nalaze u prizemlju novi dio škole učionice 1,2,3,5a na zapadni bočni izlaz. Učenici koji se nalaze u prizemlju starog dijela škole 15,16,17,18, 25 izlaze na južni izlaz kod knjižnice.**

**Učenici koji se nalaze u prizemlju nova informatika, 26, 27 idu na sjeverni bočni izlaz na školsko igralište.**

**Učenici koji se nalaze na katu starog dijela škole 55, 57, 48,47,48, 45 istočni izlaz prema tenis terenima.**

**Učenici koji se nalaze na katu starog dijela škole 69, 70,71, 72, 56 izlaze na glavni izlaz. Učenici koji se nalaze neposredno uz glavni ulaz izlaze na glavni ulaz tzv. garderoba, 2 s. Učenici, učitelji, djelatnici OŠ Tituša Brezovačkog provode vježbe evakuacije 4 puta godišnje, dvije su najavljene, a dvije nisu. Vježba je neizostavni dio Protokola.**

**Svi učenici su upoznati sa svim izlazima iz Škole u slučaju potresa ili požara.**

Ako se učenici nalaze u velikoj dvorani za TZK, nakon potresa odlaze sa svojim učiteljima na školsko igralište na izlaz SJEVER 2 (prva staklena vrata desno kad izađu iz dvorane u hodnik škole).

Ako se učenici nalaze u staklenoj (maloj) dvorani za TZK, nakon potresa odlaze sa svojim učiteljima na školsko dvorište, na izlaz netom PRIJE BLAGOVAONICE (prva staklena vrata lijevo kada se spuste iz dvorane u hodnik).

Ako se učenici nalaze u učionici informatike tada nakon potresa odlaze sa svojom učiteljicom na glavni izlaz iz novog dijela škole, sjeverna strana nasuprot placa i upućuju se prema školskom igralištu, što dalje od školske zgrade. Isto vrijedi za nastavu koja se odvija u podrumu.

Stručna služba mora biti na svakom zbornom mjestu i kod sebe imati torbicu za pružanje prve pomoći i svake druge pomoći ako zatreba.

(Psihologinja je na zbornom mjestu zelene površine iza trafostanice i betoniranog parkirališta oko trafostanice, pedagoginja je na zbornom mjestu školskog igrališta, logopedinja je na zbornom mjestu 1. i 2. razreda, a knjižničarka na zbornom mjestu 3. i 4. razreda, socijalan pedagoginja je uz učenike predmetne nastave)

## ADMINISTRATIVNO TEHNIČKO OSOBLJE ŠKOLE

Tajnica je uz ravnateljicu, računovodstvo izlazi nakon trešnje na glavni izlaz i udaljuje se od školske zgrade.

Kuharice izlaze na svoj izlaz iz školske zgrade, a za vrijeme potresa stoje uz zid odmaknute od polica, i svega što bi moglo pasti na njih.

Spremačice nakon potresa izlaze na glavni izlaz i udaljavaju se od školske zgrade.

**Spremačice i domari svako jutro otključavaju ulazna vrata i sve ulaze u školu te tako otključana ostaju do završetka nastave, tada sve zaključavaju. SVAKI DAN !**

Domari, nakon potresa izlaze na školsko dvorište dovoljno udaljeni kako se ne bi urušio dio zgrade na njih. Nakon potresa pregledavaju zgradu izvana i iznutra i provjeravaju eventualne štete, gase struju, grijanje i vodu prema potrebi.

**VAŽNO** je da se svo vrijeme pridržavamo preporuka Civilne zaštite i HZJZ, odnosno svih nadležnih institucija kako bismo sačuvali zdravlje svih učenika i djelatnika škole.

**SVI KOJI SE NE BUDU PRIDRŽAVALI PROTOKOLA SNOSIT ĆE ODGOVORNOST U SKLADU S OVLASTIMA RAVNATELJICE ŠKOLE.**

**PROTOKOL U SLUČAJU POŽARA**

###  Postupanje u slučaju požara

Ovaj plan definira uloge i obveze nastavnog osoblja i učenika u slučaju požara unutar školske ustanove. Cilj je osigurati brzu, organiziranu i sigurnu evakuaciju svih prisutnih te minimizirati rizike po zdravlje i sigurnost.

**Ako dođe do pojava dima ili vatre unutar prostorija, odmah i bez odlaganja pozvati 112 ili lokalni broj za hitne službe - vatrogasce 193, a zatim žurno napustiti ugroženi prostor izlaskom iz građevine u vanjski prostor - izvan zone mogućeg urušavanja građevine.**

Ako se zbog dima ili požara ostane zarobljen unutar ugroženog prostora, treba zauzeti pognuti položaj (čučnuti ili sjesti na pod), pokriti usta i nos mokrom krpom, po mogućnosti otvoriti prozor i ostati u njegovoj blizini, te pokušati zabrtviti otvore između vrata i poda prostorije dijelovima odjeće, ručnikom, zavjesama ili drugim priručnim sredstvom, kako bi se usporio ulazak dima u prostoriju.

Za zaštitu dijelova tijela od opekotina kod visokih temperatura uzrokovanih požarom, otkrivene dijelove tijela treba zaštititi pokrivanjem odjećom (po mogućnosti prethodno navlaženom), a evakuirati se iz ugroženog prostora u pognutom položaju, kako bi površina tjelesnog izlaganja izvoru topline bila što manja.

Kod pojava početnih požara potrebno je bez odlaganja pristupiti njihovom gašenju uporabom najbližih ručnih vatrogasnih aparata (ako se time ne ugrožava vlastiti ili tuđi život).

  Postupci nastavnog osoblja:

* Odmah aktivira protupožarni alarm ako to već nije učinjeno.
* Smiruje učenike i upućuje ih na unaprijed određeni evakuacijski izlaz.
* Provodi evakuaciju učionice ili prostora bez panike i naguravanja.
* Provjerava je li prostorija prazna, zatvara vrata i prozore ako je sigurno.
* Vodi evidenciju učenika na zbornom mjestu (mjesto okupljanja).
* Obavještava krizni tim ili ravnatelja o eventualno nestalim ili ozlijeđenim osobama.
* Ne vraća se u zgradu dok to ne odobre nadležne službe.

**\* važno - potrebno odrediti zborno mjesto!**

 Postupci učenika:

* Slušaju i slijede upute nastavnog osoblja bez panike.
* Ne zadržavaju se po hodnicima niti uzimaju osobne stvari.
* Napuštaju prostor mirno i u koloni prema označenom evakuacijskom putu.
* Pomažu učenicima s poteškoćama ako je potrebno.
* Dolaze do zbornog mjesta i čekaju evidenciju prisutnosti.
* Ne napuštaju mjesto okupljanja bez odobrenja.

 Daljnja procedura:

* Ravnatelj ili ovlaštena osoba kontaktira vatrogasce i hitne službe ako to još nije učinjeno.
* Krizni tim komunicira s roditeljima i nadležnim institucijama.

Obavještavanje roditelja: Kada je sigurnost osigurana, obavijestiti roditelje o stanju njihove djece.

- Nakon što nadležne službe daju dopuštenje, školsko osoblje i učenici mogu se vratiti u zgradu ili napustiti prostor ovisno o situaciji.

- Sastavlja se izvješće o događaju i provodi analiza postupanja za poboljšanje budućih reakcija.

**Detaljne upute se nalaze u Protokolu u slučaju požara**

### PROTOKOL O POSTUPANJU ŠKOLE U SLUČAJU NAPADA/ORUŽANIH NAPADA ILI UNOŠENJA OPASNIH PREDMETA/ORUŽJA U ŠKOLU

###  Postupanje škole u slučaju neovlaštenih ulazaka

* Učenici: Odmah obavještavaju najbližeg nastavnika ili djelatnika.
* Djelatnici: Zaključavaju ulaze, obavještavaju ravnatelja ili operativnog djelatnika za sigurnost i civilnu zaštitu, a prema potrebi pozivaju policiju.

#### **PREPOZNAVANJE OPASNOSTI – ALARM**

* Svaka sumnja ili potvrđena prijetnja oružjem odmah se prijavljuje operativnom djelatniku za sigurnost i civilnu zaštitu, **policiji (192 ili 112) i ravnatelju ako postoji mogućnost**.

Aktivira se **unutarnji alarmni sustav škole** (razglas, zvono, SMS).

**ZAKLJUČAVANJE – LOCK-IN**

* Svi učenici i djelatnici **ostaju u prostorijama** u kojima se nalaze.
* **Vrata se zaključavaju i blokiraju** namještajem (stolice, ormari).
* **Isključuje se svjetlo**, spuštaju se **zavjese/rolete**.

**TIŠINA I SKRIVANJE – HIDE**

* Učenici i osoblje **sklanjaju se iza čvrstih objekata**, dalje od vrata i prozora.
* **Isključuju se mobilni uređaji ili stišavaju zvukovi**.
* Nema odgovaranja na kucanje – vrata se otvaraju **samo po uputi policije**.

 **BIJEG – EVAKUACIJA (SAMO AKO JE SIGURNO)**

* Ako postoji **jasan i siguran put za bijeg**, učenici i osoblje **napuštaju zgradu** i bježe prema unaprijed dogovorenoj točki evakuacije.
* **Ne uzimaju stvari** – brzina i sigurnost su prioritet.

 **POSTUPAK ZA UČENIKE**

1. **Na signal LOCK-IN- a**: odmah se prekidaju sve aktivnosti.
2. **Ostati u prostoriji** gdje se trenutno nalaze.
3. **Učitelj ili odgovorna osoba** zaključava vrata i blokira ih.
4. **Isključiti svjetla** i spustiti rolete ako postoje.
5. **Skloniti se** iz vidokruga prozora i vrata.
6. **Isključiti zvuk na mobitelima** i ostati tihi.
7. **Ne otvarati vrata nikome** dok ne stigne jasna i potvrđena naredba od policije, ravnatelja ili operativnog djelatnika za sigurnost i civilnu zaštitu.

 **POSTUPAK ZA ŠKOLSKO OSOBLJE**

**Po zaprimanju uzbune**: odmah zaključati prostoriju u kojoj se nalaze s učenicima.

1. **Blokirati vrata** (npr. remenima, stolicama, klupama).
2. **Prekinuti komunikaciju** i aktivnosti u prostoru.
3. **Skloniti učenike** u najsigurniji dio prostorije.
4. **Voditi evidenciju prisutnih**, ali tiho i diskretno.
5. Ne napuštati prostoriju dok to ne naloži policija, ravnatelj ili operativni djelatnik za sigurnost i civilnu zaštitu.

 **KOMUNIKACIJA I SIGURNOSNI KANALI**

* Signal za LOCK-IN mora biti **prepoznatljiv i jasan** (specifičan zvuk zvona, SMS sustav, razglas).
* **Lažni signali** (kucanje, poziv na otvaranje vrata bez identifikacije) se ignoriraju.
* Otvaranje vrata samo na **jasnu naredbu policije s identifikacijom ili** ravnatelja i operativnog djelatnika za sigurnost i civilnu zaštitu u koordinaciji s policijom.
* **POSTUPCI NAKON LOCK-IN-a**
1. Dolaskom policije i osiguravanjem prostora - prekida se LOCK-IN.
2. Prikupljaju se podaci o broju prisutnih, eventualno ozlijeđenih.
3. Omogućava se psihološka podrška učenicima i osoblju.
4. Informiraju se roditelji putem službenih kanala.
5. Radi se analiza postupanja i po potrebi nadogradnja protokola.

**DODACI:**

* **kontrolna lista za djelatnike škole;**
* **letak za roditelje (informacije) npr.:**
* škola ima propisan sigurnosni protokol.
* u slučaju incidenta, informacije dobivate samo od ovlaštene osobe škole/policije.
* nemojte dolaziti pred školu dok se ne objavi da je sigurno.

 **KONTAKTI:**

* Policija: 192
* Hitne službe: 112
* Ravnatelj / krizni tim škole

 **POSLJEDICE – POST KRIZNO DJELOVANJE**

* **Psihološka pomoć učenicima i osoblju**.
* Komunikacija s roditeljima putem službenih kanala.
* Analiza događaja i revizija sigurnosnog protokola.

**NAPOMENA**: Protokol se treba vježbati **najmanje jednom godišnje**, a svi zaposlenici trebaju biti upoznati s ulogama i postupcima.

**MEĐURESORNA SURADNJA**

Suradnja s vanjskim institucijama ključna je za uspješno upravljanje kriznim situacijama u školama i za stvaranje sigurnog okruženja za učenike, nastavnike i sve prisutne. Osim unutarnje pripreme i obuke, važno je imati uspostavljene suradnje s vanjskim institucijama koje mogu pružiti potrebnu pomoć, stručnost i resurse u slučaju kriznih situacija. Ova suradnja također omogućava integraciju školskih sigurnosnih planova s općim sigurnosnim mrežama zajednice i države.

### . Suradnja s policijom

Policija je ključna u održavanju sigurnosti škole, osobito u slučaju prijetnji nasiljem, nasilnih incidenata ili terorističkih prijetnji.

Oblici suradnje:

* Prevencija nasilja: organizirati preventivne edukacije za učenike i zaposlenike o sigurnosti, vršnjačkom nasilju i drugim oblicima devijantnog ponašanja. Policijski službenici mogu održavati predavanja o tome kako prepoznati i prijaviti prijetnje i nasilje.
* Planiranje kriznih postupaka te specifičnih protokola za napade ili nasilje.
* Uključivanje u simulacije: sudjelovanje u simulacijama kriznih situacija (npr. napad na školu), pružajući stručnu pomoć i obuku te suradnja u testiranju učinkovitosti sigurnosnih mjera.
* Brza reakcija u kriznim situacijama: U slučaju nasilnog napada, prijetnje terorizmom ili drugih opasnosti, policija je ključna za brzu reakciju, evakuaciju i osiguranje područja.
* Definirati i komunicirati putem dogovorenih kanala.
* U slučaju žurne intervencije zvati 192, 112 ili 01/3775924 (II. policijska postaja), za ostale događaje(broj nadležne policijske postaje) ili e- mail : [zagrebacka@policija.hr](file:///C%3A%5CUsers%5Cmtorer%5CDownloads%5Czagrebacka%40policija.hr) (adresa elektroničke pošte nadležne policijske postaje).

### . Suradnja s vatrogascima

Vatrogasci su ključni u preventivnim mjerama vezanim uz požare, kao i u pružanju pomoći u slučaju nesreća ili drugih kriznih situacija koje uključuju hitnu intervenciju.

Oblici suradnje:

* Obuka o protupožarnoj sigurnosti: organizacija edukaciju za učenike i zaposlenike o osnovama protupožarne zaštite, kako spriječiti požar i što učiniti u slučaju požara.
* Simulacije evakuacije zbog požara: Zajedno sa školom, provoditi simulacije požara kako bi se testirala spremnost učenika i osoblja na evakuaciju. Ove vježbe omogućuju učenicima da nauče osnovne korake u zaštiti od požara.
* Održavanje i kontrola vatrogasnih sustava: pomoć u održavanju i kontroli sustava za gašenje požara u školi (npr. vatrogasnih aparata, hidrantskih sustava).

Brza intervencija u slučaju požara: U slučaju stvarnog požara, vatrogasci osiguravaju gašenje, spašavanje i prevenciju širenja požara.

### Suradnja s hitnom medicinskom službom

Hitna medicinska pomoć (HMP) ključna je u svakom scenariju gdje su učenici ili osoblje ozlijeđeni ili u ozbiljnom zdravstvenom stanju.

Oblici suradnje:

* Prva pomoć i hitne medicinske usluge: Učenici i zaposlenici škole trebaju biti educirani o osnovama prve pomoći, a hitna medicinska služba može pružiti specifične obuke za školsko osoblje.
* Simulacije medicinskih hitnih situacija: Suradnja sa hitnim službama omogućava organizaciju simulacija medicinskih hitnih situacija, poput onesviještenih učenika, ozlijeđenih osoba ili srčanih problema.

Brza medicinska intervencija u slučaju ozbiljnih medicinskih nesreća ili bolesti učenika ili zaposlenika, hitna medicinska pomoć intervenira odmah, pružajući prvu pomoć ili transport u bolnicu.

### Suradnja sa službama civilne zaštite

Civilna zaštita igra ključnu ulogu u zaštiti stanovništva od prirodnih katastrofa (poplave, potresi, oluje) i drugih nesreća.

Oblici suradnje:

* Edukacija o prirodnim katastrofama: organizacija edukacije za učenike i osoblje o tome kako se ponašati u slučaju prirodnih katastrofa, uključujući potrese, poplave i druge prijetnje.
* Protokoli za hitne situacije: Razvijanje i koordinacija protokola za hitne situacije, poput evakuacije tijekom poplava ili drugih nesreća, uz suradnju s lokalnim tijelima civilne zaštite.
* Simulacije kriznih situacija: sudjelovanje u organiziranju simulacija prirodnih katastrofa (npr. potresa) ili drugih izvanrednih situacija, kako bi se testirala učinkovitost planova i reakcija škole.
* Oprema i resursi za krizne situacije: pomoć u opremanju škole za krizne situacije (npr. opskrba vodom, hranom, prijenosnim generatorima za napajanje).

### Suradnja s psihološkim i socijalnim službama

###

Psiholozi, socijalni radnici i druge stručne službe igraju ključnu ulogu u pružanju emocionalne podrške učenicima i zaposlenicima nakon kriznih situacija.

Oblici suradnje:

* Psihološka pomoć u krizama: Psiholog ili socijalni radnik pruža emocionalnu podršku učenicima, zaposlenicima i roditeljima nakon traumatičnih događaja, poput nasilja u školi, nesreća ili smrti.
* Radionice za prevenciju stresa i traume: Organiziranje radionica i savjetovanja za učenike i zaposlenike kako bi se naučili nositi sa stresom, traumom i krizama, kao i razvijanje emocionalnih vještina.
* Podrška u slučajevima nasilja: Suradnja sa socijalnim službama i psiholozima u slučaju nasilja među učenicima, kako bi se pružila adekvatna pomoć žrtvama i počiniteljima.
* **Suradnja s lokalnom zajednicom i institucijama**

Suradnja s lokalnim vlastima, organizacijama i zajednicama može pomoći u jačanju sigurnosti i spremnosti škole.

Oblici suradnje:

* Obavještavanje i koordinacija s lokalnim vlastima: Uspostavljanje redovite komunikacije s lokalnim vlastima o sigurnosnim prijetnjama, preventivnim akcijama i kriznim planovima
* Podrška zajednice: Angažiranje zajednice u organiziranju sigurnosnih inicijativa i programa za učenike i obitelji, kao što su sigurnosne radionice ili obuka
* Lokalne organizacije za djecu i mlade: Suradnja sa organizacijama koje se bave prevencijom nasilja i pružanjem podrške mladima može pomoći u implementaciji preventivnih programa u školi.

Lokalne vlasti, uključujući gradsku upravu, te nadležno ministarstvo imaju ključnu ulogu u implementaciji politika i inicijativa za sigurnost u školama. Suradnja s njima pomaže u usklađivanju školskih sigurnosnih mjera s nacionalnim i lokalnim zakonodavstvom i standardima.

**Zajedničke inicijative i programi**

* Programi prevencije nasilja: Škole surađuju s lokalnim vlastima kako bi razvile i implementirale programe prevencije nasilja, uključujući radionice, treninge i kampanje za podizanje svijesti među učenicima i roditeljima.
* Podrška u kriznim situacijama: U slučajevima ozbiljnih prijetnji ili nesreća (npr. prirodne katastrofe, prijetnje nasiljem), jedinice lokalne i područne samouprave pružaju logističku podršku, resurse i koordinaciju s hitnim službama (policija, vatrogasci, hitna pomoć).
* Sigurnosna infrastrukture: osnivači školske ustanove uključuju se u razvoj i održavanje sigurnosne infrastrukture, poput postavljanja rasvjete, kamera i drugih sigurnosnih sustava oko škole.
* Podrška u izgradnji školske infrastrukture: U nekim slučajevima, jedinice lokalne i područne samouprave mogu pružiti financijsku i logističku podršku u obnovi ili održavanju školskih objekata, čime se osigurava sigurno okruženje za učenike.

## SURADNJA S RODITELJIMA

Roditelji su ključni partneri u sigurnosti škole, jer su često prvi koji prepoznaju promjene u ponašanju svoje djece koje mogu ukazivati na sigurnosne prijetnje poput nasilja, cyberbullyinga ili drugih problema.

###

###  Edukacija i informiranje roditelja

**Radionice i sastanci za roditelje:** Redoviti sastanci ili radionice za roditelje mogu pomoći u educiranju o sigurnosti na internetu, prepoznavanju znakova nasilja ili problema u školi i kako podržati dijete u takvim situacijama.

**Podizanje svijesti o sigurnosti:** Roditelji trebaju biti informirani o politikama škole vezanim za sigurnost, nasilje, sigurnost na internetu i druge važne aspekte školskog života. Kroz edukaciju, roditelji postaju partneri u osiguravanju da se školski sigurnosni standardi provode kod kuće.

###  Komunikacija s roditeljima

**Redovita komunikacija:** Škola treba održavati stalnu komunikaciju s roditeljima putem elektroničkih biltena, telefonskih poziva, roditeljskih sastanaka i online platformi kako bi se osigurala međusobna suradnja i pravovremeno informiranje o sigurnosnim pitanjima.

**Sustavi za obavještavanje:** U kriznim situacijama, škola treba imati uspostavljene sustave za brzo obavještavanje roditelja (npr. putem SMS-a, e-maila ili aplikacija) kako bi se osigurala pravovremena informacija o sigurnosnim prijetnjama.

# ŽURNI BROJEVI – GRAD ZAGREB

**🚓 Hitne službe (besplatni brojevi – dostupni 0–24)**

| **Služba** | **Broj** | **Napomena** |
| --- | --- | --- |
| **Hitna pomoć** | **194** | **Direktan broj hitne medicinske pomoći** |
| **Policija** | **192** | **Za prijavu kaznenih djela i opasnosti** |
| **Vatrogasci** | **193** | **Profesionalne vatrogasne postrojbe** |
| **Jedinstveni europski broj** | **112** | **Koordinacija svih hitnih službi (HGSS, civilna zaštita itd.)** |
| **Centar za trovanja** **Zagreb)** | **+385 1 2348 342** | **Klinika za dječje bolesti, 0–24 savjeti** |

**🏥 Važne zdravstvene ustanove (Zagreb) – prilagoditi lokalne podatke**

| **Ustanova** | **Broj** |
| --- | --- |
|  |  |
| **KBC Sestre milosrdnice (Vinogradska)** | **+385 1 3787 111** |
| **KB Sveti Duh** | **+385 1 3712 111** |
| **Dom zdravlja Zagreb Zapad , Špansko** | **+385 1 3780 444** |
| **Nastavni zavod za javno zdravstvo „Dr. Andrija Štampar“** | **+385 1 46 96 300** |

**Psihološka pomoć i krizne intervencije**

| **Služba/centar** | **Broj** |
| --- | --- |
| **Psihološka pomoć MZ RH – linija za krizne situacije** |  **0800 99 00** |
|  |  |
|  |  |
| **Centar za krizna stanja i prevenciju suicida** | **+385 1 2376 335 (KBC Rebro)** |

 **Školski kontakti**

| **Naziv** |  |
| --- | --- |
| **Ravnatelj škole: Mirjana Torer 099 3224616** |
| **Školski krizni tim** **pedagoginja : Dora Šoić 01 3897080 /3** **psihologinja: Maris Biluš 01 3897080 /4** **socijalna pedagoginja: Alka Shenner Bašić 01 3897080 /5** **logopedinja: Suzana Peh 01 3897080 /6** **knjižničarka: Morana Matutinović 01 3897080 /7** **specijalist zaštite na radu : Ksenija Kostanić, Mirjana Torer** **povjerenik zaštite na radu : Barbara Dorotić, Nino Ratkajec** **osoba za sigurnost zaštite od požara: Josip Butorac** **osoba za pružanje prve pomoći: Sonja Rubeša, Ksenija Kostanić** **osoba za informiranje : Danijel Horvat, tajnik škole 01 3897080 /1****Sigurnosni tim škole****Ravnateljica škole: Mirjana Torer****Stručni suradnici škole pedagoginja, psihologinja, logopedinja, socijalna pedagoginja, knjižničarka****Predsjednica školskog odbora: Snježana Zadravec****Predsjednik vijeća roditelja : Siniša Merkaš****Gradski ured za obrazovanje, sport i mlade 01 6166341****II.policijska postaja Josip Ivani 01 377 5924****Školska liječnica: Ivana Bubanj 01 3780 444****HZSS Susedgrad : 01 3454039****Civilna zaštita: 01 3650085****Vatrogasna Postrojba Zagreb – Jankomir 01 4896 130**NAPOMENA: Plan sigurnosti školske ustanove izrađen je u suradnji s lokalnim sigurnosnim timom. \_**PRILOZI:**1. Tlocrt škole s evakuacijskim putevima
2. Protokol o postupanju u slučaju potresa
3. Protokol u slučaju požara
4. Pravilnik o video nadzoru
5. Pravilnik o zaštiti na radu
6. Pravilnik o unutarnjem ustroju i načinu rada
7. Plan evakuacije i spašavanja
8. Pravilnik o kućnom redu
9. Evidencijski obrasci
10. Upute za zaposlenike i posjetitelje
11. Procjena postojećeg stanja sigurnosti i analiza rizika PLAN SIGURNOSTI I ZAŠTITE ŠKOLSKE USTANOVE

 |  |
|  |  |

 Ravnateljica škole:

 Mirjana Torer, mag.prim.educ.